qundao/data-zh-poetry huggingface dataset:
戏题钱叔宝临钟馗移居图
作者：王世贞
朝代：明

开元宫中鬼称母，丞相中丞恣为蛊。帝遣钟君嗣黄父，逐鬼无功谪荒土。山阿被萝者谁姥，携雏橐装横周路。髑髅啾啾泣相语，夜半应烦老桑煮。钟君好往一返顾，木客跳梁山魈舞。君不吾留稍安堵，与君传神叔宝甫，异日相逢莫相苦。
成化乙酉世大父郎中公捷留省遂破吾族天荒今年复为乙酉而犹子士骃入太学应试恰与大父同庚赋此期之
作者：王世贞
朝代：明

昔岁乙在酉，伯祖尚书郎。只手探月胁，一枝破天荒。遂令素士族，重唤乌衣王。冠冕蝉连来，一百二十霜。桑梓有余晖，兰桂无不芳。汝生在庚申，雅与伯祖当。昔阻上水滩，今来顺风樯。汝父游成均，不能掩夜光。诸生皆避席，祭酒为下堂。汝兄歌鹿鸣，矫矫千人场。余祥发麟趾，胜事征雁行。努力崇明德，淮水日汤汤。
我有一壶酒与于鳞赋
作者：王世贞
朝代：明

我有一壶酒，与君醉花下。东风日夜至，群芳无停吐。高歌荡浮云，白日光起舞。陶然中心悦，忽往在千古。匪以藉世赢，他人安能取。
戒诗
作者：王世贞
朝代：明

行逢宋人，狂且见妍。虽有夷施，为谁朱颜。南山之雾，可以隐斑。埋照韬光，其乐闲闲。浮云自逝，大化长还。畏垒祀我，贤人之间。黄帝肃驾，南游具茨。襄城之野，七圣皆迷。慰暋亡途，道逢小儿。一语瞭彻，拜称天师。岂必大隗，治其庶而。足已不逊，他人之资。
戒诗·其一
作者：王世贞
朝代：明

行逢宋人，狂且见妍。虽有夷施，为谁朱颜。南山之雾，可以隐斑。埋照韬光，其乐闲闲。浮云自逝，大化长还。畏垒祀我，贤人之间。
戒诗·其二
作者：王世贞
朝代：明

黄帝肃驾，南游具茨。襄城之野，七圣皆迷。慰暋亡途，道逢小儿。一语瞭彻，拜称天师。岂必大隗，治其庶而。足已不逊，他人之资。
戚大将军入帅禁旅枉驾草堂赋此赠别
作者：王世贞
朝代：明

初闻小队驻吴江，忽漫花溪隐画艭。细柳尚虚金锁甲，前茅时缓碧油幢。南中旧部思驰义，塞上新城喜受降。倘写云台须第一，如论国士总无双。
戚将军赠宝剑歌
作者：王世贞
朝代：明

暂脱将军铁裲裆，辘轳垂首匣无光。十年侠血沾犹暖，不试燕然顶上霜。铸成胡冶笑相看，朵朵莲花映日寒。自是君家第三剑，当年不遣赠来丹。永夜清铅泪自流，不从飞将取封侯。由来龙蹻山人晓，踏上瑶京十二楼。毋嫌声价抵千金，一寸纯钩一寸心。欲识命轻恩重处，灞陵风雨夜来深。曾向沧流剸怒鲸，酒阑分手赠书生。芙蓉涩尽鱼鳞老，总为人间事渐平。霜华出匣影迷离，懒傍商山刈紫芝。腰下长镰来便妒，不须风雨论雄雌。都督吴钩月并悬，中丞长铗字龙泉。相逢莫道延津事，且诵庄生第几篇。虎丘山头夜泊舟，青锋相为割离愁。吴王墓里三千剑，白虎于今不敢游。螭头衔玉虎丝绦，白昼凌霜夜吼涛。东海王生身渐老，可能酬得吕虔刀。季狂耽酒胜冯驩，醉里侯门策懒干。应为闽中鱼价贱，未曾留借蒯缑弹。
戚将军赠宝剑歌
作者：王世贞
朝代：明

曾向沧流剸怒鲸，酒阑分手赠书生。芙蓉涩尽鱼鳞老，总为人间事转平。
戚将军赠宝剑歌·其一
作者：王世贞
朝代：明

暂脱将军铁裲裆，辘轳垂首匣无光。十年侠血沾犹暖，不试燕然顶上霜。
戚将军赠宝剑歌·其十
作者：王世贞
朝代：明

季狂耽酒胜冯驩，醉里侯门策懒干。应为闽中鱼价贱，未曾留借蒯缑弹。
戚将军赠宝剑歌其七
作者：王世贞
朝代：明
体裁：七言绝句

都督吴钩月并悬，中丞长铗字龙泉。相逢莫道延津事，且诵庄生第几篇。
戚将军赠宝剑歌其三
作者：王世贞
朝代：明
体裁：七言绝句

永夜清铅泪自流，不从飞将取封侯。由来龙蹻山人晓，踏上瑶京十二楼。
戚将军赠宝剑歌其九
作者：王世贞
朝代：明
体裁：七言绝句

螭头衔玉虎丝绦，白昼凌霜夜吼涛。东海王生身渐老，可能酬得吕虔刀。
戚将军赠宝剑歌其二
作者：王世贞
朝代：明
体裁：七言绝句

铸成胡冶笑相看，朵朵莲花映日寒。自是君家第三剑，当年不遣赠来丹。
戚将军赠宝剑歌其五
作者：王世贞
朝代：明
体裁：七言绝句

曾向沧流剸怒鲸，酒阑分手赠书生。芙蓉涩尽鱼鳞老，总为人间事渐平。
戚将军赠宝剑歌其八
作者：王世贞
朝代：明
体裁：七言绝句

虎丘山头夜泊舟，青锋相为割离愁。吴王墓里三千剑，白虎于今不敢游。
戚将军赠宝剑歌其六
作者：王世贞
朝代：明
体裁：七言绝句

霜华出匣影迷离，懒傍商山刈紫芝。腰下长镰来便妒，不须风雨论雄雌。
戚将军赠宝剑歌其四
作者：王世贞
朝代：明
体裁：七言绝句

毋嫌声价抵千金，一寸纯钩一寸心。欲识命轻恩重处，灞陵风雨夜来深。
戚都督以一壶双斝为寿走笔志谢
作者：王世贞
朝代：明

忽惊春色到茅茨，为有东风塞雁随。宛尔并头双凿落，居然大腹一鸱夷。真珠出榨初添兴，老瓦为盆合退时。把向竹林还屈指，风流十载旧吾师。
戚都督加太子太保奉贺短章
作者：王世贞
朝代：明

天朝列障大论功，两绶新兼将相雄。祗道元戎临紫塞，还闻太保领青宫。轻裘绣领初盘鹤，软毂轺车旧露熊。唯有貂蝉余事在，可能无属锐头公。
戴仲德善诗酒过余吴中寻当游楚乘醉歌以送之
作者：王世贞
朝代：明

我不能学郤氏子，为安道营剡下宅，令汝四明老狂客。又不能学吴趋儿，为仲若卜吴中室，令我湖山长秋色。惟有新诗书卷头，送汝扁舟凌七泽。楚天看尽歌归来，少文故事亦快哉。壁间指点旧游处，一处同倾一百杯。
戴伯常锦衣携酒萧祠贻诗见赠未能报访聊抒此答
作者：王世贞
朝代：明

萧祠丛柏迥成秋，麈尾谈天竟日留。一代文章谁正始，百年樽俎见名流。君停杜曲花间骑，我学山阴雪后舟。不是子猷能尽兴，帝城风雨使人愁。
戴锦衣伯常过访
作者：王世贞
朝代：明

衡门草色远相寻，握手登堂意气深。天地尔曹仍缓带，风尘吾党合抽簪。犹馀广柳车中泪，谁问陵阳石里心。但使臭兰长不负，莫从鸿鲤论浮沉。
扬州访张有功不值
作者：王世贞
朝代：明

遥闻李白在扬州，银瓮葡萄晚自愁。曲罢广陵人不见，萧条枫叶映寒流。当时恩谴异长沙，春见唐昌两度花。幕府夜来频问帖，玉鞭金勒向谁家。
扬州访张有功不值·其一
作者：王世贞
朝代：明

遥闻李白在扬州，银瓮葡萄晚自愁。曲罢广陵人不见，萧条枫叶映寒流。
扬州访张有功不值·其二
作者：王世贞
朝代：明

当时恩谴异长沙，春见唐昌两度花。幕府夜来频问帖，玉鞭金勒向谁家。
承于鳞为先公作传将勒石墓道聊抒鄙感
作者：王世贞
朝代：明

攀柏千年黯自悲，九京心事向谁期。新题季予延陵墓，不数中郎许下碑。震泽涛声寒雪涕，天山冢色卷云旗。江南倘有回鞍日，更与重披绝妙辞。
承元肃参军见过用舍弟韵
作者：王世贞
朝代：明

忽漫星槎海上还，间行杯酒惜朱颜。何人劲节风霜后，屈指贫交天地间。惫忆中原无白日，愁闻故国有青山。毋论二仲能相挽，鸟雀柴门且自闲。
承大司马濮阳苏公惠览诗集率尔有酬
作者：王世贞
朝代：明

青门耕烟一老臣，黄石赤松先后身。天书姓名隶琬琰，何足道哉汉麒麟。自谱游仙度红玉，凤笙云璈宛相属。犹有军中突厥盐，污他半部清商曲。苏家五言李少卿，半割汉语归王庭。昨埽祁连并收得，奚珠错落珊瑚明。焉支山头湛卢紫，仰划天河赤璚水。写作人间龙凤鸣，一洗千秋濮中耳。
承大司马濮阳苏公惠览诗集率尔有酬·其一
作者：王世贞
朝代：明

青门耕烟一老臣，黄石赤松先后身。天书姓名隶琬琰，何足道哉汉麒麟。自谱游仙度红玉，凤笙云璈宛相属。犹有军中突厥盐，污他半部清商曲。
承大司马濮阳苏公惠览诗集率尔有酬·其二
作者：王世贞
朝代：明

苏家五言李少卿，半割汉语归王庭。昨埽祁连并收得，奚珠错落珊瑚明。焉支山头湛卢紫，仰划天河赤璚水。写作人间龙凤鸣，一洗千秋濮中耳。
承大司马濮阳苏公惠览诗集率尔有酬吴明卿以再调至京值余方事家难不数数见也于其行聊以拟古歌二章赠之南冠楚音相对歔欷无复易水慷慨之致繇才气都尽耳·其一
作者：王世贞
朝代：明
体裁：古风

薰风如饴昼履霜，之子何役向河梁。哀鸿摧弦离披翔，有似游子不获宁。往遘千绪结中肠，欲言未言以彷徨。浮云踟蹰鉴我伤，谁言无情不见明。连城如山拉然崩，穿墉啸莽伏豺狼。鬼车旦鸣獝猖狂，嗟嗟独留殢高堂。黄河浊流限清湘，子今胡为厌故疆。
承大宗伯姜公少司寇李公邀同大司寇陆公少司徒方公陟牛首山有述
作者：王世贞
朝代：明

金陵信佳地，兹山仍丽观。标形自牛首，遥势应龙盘。丛楸入昼暝，长松当夏寒。云梯界危汉，梵宇绘层峦。仰窥象纬逼，俯觉尘世宽。江拖万里练，岩横千仞丹。追昔始兴议，聊深冶城叹。胡云表双阙，毋乃文偏安。巨明一开辟，奕世乃胜残。文祖时驻跸，神孙此回銮。天子自有真，奸萌焉得干。雍雍凤游圃，衎衎鸿渐盘。朱衫杂缁素，白社容簪冠。方藉禹功大，况值尧世难。
承左虞兄过访赠余长歌感激用壮聊尔志答
作者：王世贞
朝代：明

张侯若乳虎，少负食牛气。生平所不平，舍儿比国士。懒为大将长揖人，何况州司折腰吏。腰间累累金符黄，再悬再掷还君王。桃叶渡头解兔鹘，柳花店中脱鹔鹴。宁容醉尉呵止宿，甘与侏儒共一囊。虽然落魄高阳里，毕竟难呼纨裤子。当怀明月将报恩，入匣清霜少知己。以兹宿草荒蒋径，时复扁舟下娄水。兴来赠我长歌行，伯氏复与施丹青。恍如辋川入我案，又似易水溅溅鸣。虹云缭绕气郁勃，珠玑错落光纵横。丈夫有才终有用，为汝感慨神俱竦。生欲椎周子南床，死欲掘顾元公冢。嗣宗见忌双眼色，宣明可憎一面孔。汝慎勿学灌将军，我非窦家老秃翁。偶然小醉漏消息，前身自是汝南公。但遇人间失意事，相将跳入玉壶中。
承明伯文学存叔鸿胪见访余兄弟不值有作
作者：王世贞
朝代：明

得归三径未全芜，偶乞扁舟问五湖。客到可缘嵇喜在，主贫应避吕安无。江头束楚怜终鲜，谷口迁莺念友于。总为德星难便聚，望来搔首重踟蹰。
承明卿大参以诗见贺司寇之迁且订修真之约而所托似非其人聊以奉酬且示微风
作者：王世贞
朝代：明

秋风忽下楚天翰，似为浮荣动古欢。任使白门宽吏傲，却妨丹灶背人寒。新春实买鸱夷楫，异日虚留司寇冠。莫笑鲰生城旦对，由来黄老近申韩。才名飨尽复谈玄，天下英雄让尔先。老子也知离世网，前身错解悟真篇。马肝时见文成死，鸿宝难容子政传。曾读汉时方技传，北邙高冢葬神仙。
承明卿大参以诗见贺司寇之迁且订修真之约而所托似非其人聊以奉酬且示微风·其二
作者：王世贞
朝代：明

才名飨尽复谈玄，天下英雄让尔先。老子也知离世网，前身错解悟真篇。马肝时见文成死，鸿宝难容子政传。曾读汉时方技传，北邙高冢葬神仙。
承明辅方伯见讯且有秘示奉答一律
作者：王世贞
朝代：明

问我归田何所云，浮名损尽任离群。畏听西竺三生语，懒乞华阳十赉文。有酒不妨长短日，是身堪作卷舒云。知公最得无师智，莫遣人间俗耳闻。
投劾南归抵家作
作者：王世贞
朝代：明

剥啄应令稚子疑，雀门风雨昼凄其。能如五日张京兆，又作当年柳士师。瓮底尚残斟别酒，尊前能咏解嘲诗。祗嫌三老来催直，不及山阴兴尽时。
投劾南归抵家作
作者：王世贞
朝代：明

剥琢应令稚子疑，雀门风雨昼凄其。能如五日张京兆，又作当年柳士师。瓮底尚残斟别酒，尊前能咏解嘲诗。只嫌三老来催直，不及山阴兴尽时。
投慈氏寺宿
作者：王世贞
朝代：明

日落山门闭未曾，苾刍前揖大中丞。驺呵散尽篝灯语，元是人间行脚僧。入门金像欣然笑，笑我津梁老此生。兜率天中观自在，不知贤剑也求名。
投慈氏寺宿·其一
作者：王世贞
朝代：明

日落山门闭未曾，苾刍前揖大中丞。驺呵散尽篝灯语，元是人间行脚僧。
投慈氏寺宿·其二
作者：王世贞
朝代：明

入门金像欣然笑，笑我津梁老此生。兜率天中观自在，不知贤剑也求名。
折杨柳歌
作者：王世贞
朝代：明

懊恼杨柳枝，窣地黄金丝。门前不种尔，那得管别离。妾肠如车轮，日日千万转。闻郎发咸阳，妾已在沙苑。可怜孟诸岸，春草绿芊芊。羌儿骑汉马，牵著上床眠。莫作中女郎，懊憹不可言。大姊得蚤嫁，小妹得娘怜。下马绣盘龙，上马金裲裆。男儿好光彩，只是耀他乡。牝马接神龙，生儿尚为驹。娇女嫁仆夫，生儿唤作奴。桃花二三月，故爱东风吹。阿母不嫁女，忘取少年时。桃花八九月，树头无一枝。女儿作阿母，不作阿母痴。
折杨柳歌·其一
作者：王世贞
朝代：明

懊恼杨柳枝，窣地黄金丝。门前不种尔，那得管别离。
折杨柳歌·其八
作者：王世贞
朝代：明

桃花八九月，树头无一枝。女儿作阿母，不作阿母痴。
折杨柳歌其七
作者：王世贞
朝代：明
体裁：乐府曲辞

桃花二三月，故爱东风吹。阿母不嫁女，忘取少年时。
折杨柳歌其三
作者：王世贞
朝代：明
体裁：乐府曲辞

可怜孟诸岸，春草绿芊芊。羌儿骑汉马，牵著上床眠。
折杨柳歌其二
作者：王世贞
朝代：明
体裁：乐府曲辞

妾肠如车轮，日日千万转。闻郎发咸阳，妾已在沙苑。
折杨柳歌其五
作者：王世贞
朝代：明
体裁：乐府曲辞

下马绣盘龙，上马金裲裆。男儿好光彩，只是耀他乡。
折杨柳歌其六
作者：王世贞
朝代：明
体裁：乐府曲辞

牝马接神龙，生儿尚为驹。娇女嫁仆夫，生儿唤作奴。
折杨柳歌其四
作者：王世贞
朝代：明
体裁：乐府曲辞

莫作中女郎，懊憹不可言。大姊得蚤嫁，小妹得娘怜。
折杨柳行
作者：王世贞
朝代：明

曷不为男子，不睹苧罗村。种蠡两谋臣，不能胜妇人。东家有匹雏，牝者亦司晨。西家妇女坐床上，男子拜伏堂下尘。
折杨柳行
作者：王世贞
朝代：明

曷不为男子，不睹苧罗村。种蠡两谋臣，不能胜妇人。齐讴走仲尼，秦乐逐由余。但施妇人巧，贤圣亦不如。绛灌及樊郦，手扶汉天子。匈奴北方来，不如一公主。东家有匹雏，牝者亦司晨。西家妇女坐床上，男子拜伏堂下尘。
折桂令二首
作者：王世贞
朝代：明

问先生酒后如何。潦倒模糊，偃蹇婆娑。枕底烟霞，杖头日月，门外风波。尽皇都、眼眶瞧破。仗青天、信脚胡过。好也由他。歹也由他。便做公卿，当甚么么。问先生不饮何如。一点篝灯，数卷残书。冷却扁舟，闷他五柳，淡杀三闾。太行路、都来胸腹。帝京尘、满上头颅。睡也忧虞。醒也忧虞。不得酕醄，怎便糊涂。
折桂令二首·其一
作者：王世贞
朝代：明

问先生酒后如何。潦倒模糊，偃蹇婆娑。枕底烟霞，杖头日月，门外风波。尽皇都、眼眶瞧破。仗青天、信脚胡过。好也由他。歹也由他。便做公卿，当甚么么。
折桂令二首·其二
作者：王世贞
朝代：明

问先生不饮何如。一点篝灯，数卷残书。冷却扁舟，闷他五柳，淡杀三闾。太行路、都来胸腹。帝京尘、满上头颅。睡也忧虞。醒也忧虞。不得酕醄，怎便糊涂。
折简要家驭提学同长公学士看地棠花
作者：王世贞
朝代：明

弇园千树锦横斜，雨妒风欺一任他。唯爱君家兄弟好，就中留得地棠花。
报刘玄子先辈
作者：王世贞
朝代：明

七百四十字，一字一珠圆。江左青萍色，中原紫气传。小迟叔夜驾，忍断伯牙弦。扑满将充报，平津射策年。尚忆玄湖墅，清流似浣花。惊纶跃神鲤，归炬散栖鸦。报尔弇园胜，犹怜剡棹赊。奇人复奇地，今古恨天涯。
报刘玄子先辈·其一
作者：王世贞
朝代：明

七百四十字，一字一珠圆。江左青萍色，中原紫气传。小迟叔夜驾，忍断伯牙弦。扑满将充报，平津射策年。
报刘玄子先辈·其二
作者：王世贞
朝代：明

尚忆玄湖墅，清流似浣花。惊纶跃神鲤，归炬散栖鸦。报尔弇园胜，犹怜剡棹赊。奇人复奇地，今古恨天涯。
报恩寺塔歌
作者：王世贞
朝代：明

壮哉窣堵波，直上三百尺。金轮撑高空，欲斗晓日赤。浮云遏不度，穿泉下无极。钟山颉顽一片紫，余岭参差万重碧。高帝定鼎东南垂，文孙？启燕王师。燕师百万斩关入，庙社不改天枢移。六军大酺万姓悲，欲向罔极酬恩私。阿育王家佛舍利，散入支那有深意。中夜牟尼吐光怪，清昼琉璃映纤碎。帝令摄之寘塔中，宝瓶严供蜀锦蒙。诸天悉凭龙象拥，千佛趺坐莲花同。匠师琢石细于缕，自云得法忉利宫。亦知秋毫尽民力，谬谓斤斧皆神工。波旬气雄佛缘尽，绀宇雕阑销一瞬。乌刍额烂走不得，韦驮心折甘同烬。海东贾客莫浪传，此塔至今犹岿然。老僧尚夸护法力，永宁同泰能几年。
报恩寺塔歌
作者：王世贞
朝代：明
体裁：古风

壮哉窣堵波，直上三百尺。金轮撑高空，欲斗晓日赤。浮云遏不度，穿泉下无极。钟山颉顽一片紫，余岭参差万重碧。高帝定鼎东南垂，文孙�启燕王师。燕师百万斩关入，庙社不改天枢移。六军大酺万姓悲，欲向罔极酬恩私。阿育王家佛舍利，散入支那有深意。中夜牟尼吐光怪，清昼琉璃映纤碎。帝令摄之寘塔中，宝瓶严供蜀锦蒙。诸天悉凭龙象拥，千佛趺坐莲花同。匠师琢石细于缕，自云得法忉利宫。亦知秋毫尽民力，谬谓斤斧皆神工。波旬气雄佛缘尽，绀宇雕阑销一瞬。乌刍额烂走不得，韦驮心折甘同烬。海东贾客莫浪传，此塔至今犹岿然。老僧尚夸护法力，永宁同泰能几年。
抵丹阳闻南中有流言即返棹
作者：王世贞
朝代：明

幸不将身与念违，艖符转首便成归。紫衫频着难长是，白简虽烦未尽非。耳惯酒酣元不热，心安食少也能肥。江东尽有容人处，水石中间一钓矶。
抵丹阳闻南中有流言即返棹
作者：王世贞
朝代：明

幸不将身与念违，艖符转首便成归。紫衫频著难长是，白简虽烦未尽非。耳惯酒酣元不热，心安食少也能肥。江东尽有容人处，水石中间一钓矶。
抵滁阳闻拱辰石太仆将至留赠
作者：王世贞
朝代：明

双旌宛转下滁州，真气如闻在后头。圣代豪贤多九列，何人数马似恬侯。琅琊山色四时妍，最喜清流号酿泉。前辈风流今又见，使君刚及醉翁年。
抵滁阳闻拱辰石太仆将至留赠·其一
作者：王世贞
朝代：明

双旌宛转下滁州，真气如闻在后头。圣代豪贤多九列，何人数马似恬侯。
抵滁阳闻拱辰石太仆将至留赠·其二
作者：王世贞
朝代：明

琅琊山色四时妍，最喜清流号酿泉。前辈风流今又见，使君刚及醉翁年。
拔蒲
作者：王世贞
朝代：明

七尺水中蒲，下有三寸白。语欢勿尽根，留为来年息。
拘幽操
作者：王世贞
朝代：明

雷霆纷如日晻瞖兮，天威方煽庸敢怠兮。不知纪历寒暑递兮，潜志消息恍惊寐兮。庶几君王一感悔兮，臣不爱死虞圣累兮。
拟古七十首 其一 李都尉陵从军
作者：王世贞
朝代：明

黄云被原野，策马欲何之。鼙鼓劲前林，招摇动旌旗。涕泪结为冰，婵媛将告谁。长当生死诀，尽我酒一卮。白露尚为霜，安能鬒不移。惟有金与石，庶以表心期。
拟古七十首 其七 陈思王植赠友
作者：王世贞
朝代：明

成周宏昌业，多士乃日新。远者由耕钓，迩则介弟亲。赫赫我皇魏，九有悉来宾。庸蜀为逋薮，江介有逆鳞。圣心输纳隍，黄钺下秋旻。楼船弥东渚，剑客出西秦。天网布中逵，所希在凤麟。畴为百金士，吾友气如云。太阿拂朝霜，繁弱抱宵轮。挥眸无前敌，抗志在必臻。伊余忝藩翰，夙昔备宗臣。同欢岐忧戚，厚禄豢其身。狐白足禦寒，片腋非所珍。铅刀望一割，微颖不见伸。勇士思丧元，舍生乃成仁。怀君笃明义，聊以示殷勤。
拟古七十首 其七十 韦左司应物寄僧
作者：王世贞
朝代：明

虑澹无可屏，端居生夜清。秋风在长松，谡谡令松鸣。因之动遥思，思我方外朋。趺坐深草色，流尘瘗函经。多露湿空山，欲往未能胜。回心入初地，万象了不应。方知见闻表，悠然有合并。如何怨碧云，役役伤道情。
拟古七十首 其三 班婕妤咏扇
作者：王世贞
朝代：明

妾有冰纨扇，云是齐宫作。得尚君王手，扬飙芙蓉阁。秋气忽见憎，冰簟同零落。卷舒夙所易，衔分栖中箔。物候代相迁，君恩终不薄。敢以南薰至，逆笑狐与貉。
拟古七十首 其三十 殷东阳仲文兴瞩
作者：王世贞
朝代：明

群秀方谢朱，忽与玄冥迫。萧条在时寓，达者亦有适。木落鲜滞欢，枫留蕴明色。敛汎澄天根，回滋收地脉。辽空吐纤翳，青崖间微滴。兴至不尽觞，毋乃佳时掷。况我英公子，肃徒罗周席。密坐人起端，遴欢任所择。纾华起物胜，用壮缘酒德。窃冀燕然勋，敬为閟馀墨。
拟古七十首 其三十一 谢仆射瞻秋饯
作者：王世贞
朝代：明

少皞承时柄，赤帝握天权。清商应嘉节，飞眺俯中原。群象俱投肃，万宝将告坚。齐鲁遥拱带，河洛自回环。肥遁感圣心，豫游布长筵。旌旗代林组，笳箫按候宣。黄菊华行李，玄酒返朱颜。昌期选后夫，枉士思故山。巢许容为客，虞德一何玄。蓬心愧薄劣，兹尚讵能言。
拟古七十首 其三十七 谢法曹惠连叙别
作者：王世贞
朝代：明

微寄迫如丝，将适千里道。仳心怜友于，言饯春原草。顾听双鸰鸣，何以泄予抱。解缆羡归潮，回膺怨层岛。遥遥西陵浦，宛宛澄波流。飘飘惊风发，汤汤沸陵丘。挥锋割舲楫，吹素染旌斿。八荒无岐色，七圣迷所由。宾俦久告绝，含悰将诉谁。仰希退飞鹢，俯感触藩羝。冥息胪故欢，端居奏新悲。悲新缠难遣，欢故杳莫追。园林饶奇趣，往往媚居人。哲兄昔领袖，伊予并沈沦。篇裁不孤赏，席至无只陈。华月在清圭，武夫映见珍。予行浩未已，子处将何如。青葱东斋沼，有无长新蒲。紫箨解修篁，文鸳弄鸣雏。从容命觞咏，倘以及睽孤。
拟古七十首 其三十三 陶徵君潜田居
作者：王世贞
朝代：明

贫来迫我耕，既耕贫不离。谁云非长策，舍此亦奚为。今晨作劳罢，曳耒归何迟。邻父悯我劳，要我过其居。芋叶荐鱼鲭，浊酒且盈卮。慨焉思人世，百劝百不辞。今人不为古，古人当在兹。过隙能几何，为乐当及时。劳者欲有歌，我歌自吾知。
拟古七十首 其三十九 王徵君微养疾
作者：王世贞
朝代：明

秋风有奇色，能使昔邪黄。一叶嘘商曲，群鸿尽南翔。白云栖空除，华月湛匡床。外门罗来雀，内户按啼螀。卧疴与性会，华炫非所臧。精液随年销，金石依形长。湛然守寸宝，委顺无何乡。
拟古七十首 其三十二 支道人遁赞佛
作者：王世贞
朝代：明

群象倡明茂，四气适清和。凌晨将投礼，首宿事奢摩。闪若太阳来，朗耀周九阿。诸天从帝释，旌拂纷婀娜。修罗戢怨刃，波旬解障魔。馥郁旃檀树，彪炳珊瑚柯。醍醐酿甘露，徐挟神飙过。千叶青芙蓉，一一凌紫波。流铃相间发，宝座郁嵯峨。上有慈悲父，金顶秀青螺。端严八十相，妙好一何多。微吐柔细音，雍如鸣凤歌。惠泽彻无间，哀响遍婆娑。密迹中踊跃，大士亦隗俄。独解舍利子，回心乾闼婆。灵花散优钵，智果结庵罗。法鼓撞震方，慧灯导恒河。方广距由旬，成违仅刹那。冥心归真谛，毋使叹蹉跎。
拟古七十首 其三十五 谢临川灵运游山
作者：王世贞
朝代：明

山水慕孔乐，丘园惭易贲。殊恩赐初服，薄游返真理。改策桐庐峰，遗舲富春涘。阴崿攒空翠，阳崖吐清泚。行鞋芳露润，饷榼流云止。丛林蔽啁唽，徐风发旖旎。解箨篁鸣玉，辞苞萼呈绮。溜溜窦乳滴，活活溪源徙。诧叹接来奇，邅回惜去美。流光暮摇漾，白石何齿齿。想见羊裘客，眇言旷千纪。滞迹好尤人，选念良在已。蝉緌信遗脱，渔钓从此始。
拟古七十首 其三十八 谢光禄庄郊游
作者：王世贞
朝代：明

泳思遵江广，托瞩在严坰。百堞摇容滟，千棹和鏦铮。来鸿欣知止，丛菊誇后荣。盍簪攒云岫，散绮宿霞汀。清霜披林览，枯卉感籁鸣。究胜时扶策，沈怀聊屏觥。容华非予擅，物序搅我情。将治鹿门业，归耦长沮耕。毋染临渊叹，遂为渔者矜。
拟古七十首 其三十六 颜特进延年侍宴
作者：王世贞
朝代：明

赤县腾真气，丹观切太微。千祗肃羽卫，七圣扈鸾旂。神舟二龙跃，天黄八骏归。陆驰皆迹射，水击尽佽非。行宫初戾止，张乐答澄辉。神鱼翻镛贲，灵兽舞翟翚。金珰景风触，琼弁白云围。赵女击秦筑，吴娃鸣越丝。巧夫歌人偶，眩士吐寒曦。桃榴煜崖冠，荇薜灿波衣。烟澄淮楚出，天阔江介微。臣欢畏童羖，圣洽咏凫鹥。沧溟返西注，濛汜郁东驰。夭乔欣当御，鳞翰骄奋飞。苕芼诚微贱，鼎俎内惭疑。
拟古七十首 其三十四 宋文帝北伐
作者：王世贞
朝代：明

内史斥楼烦，嫖姚越祁连。将逞域外武，宁无务德言。中土厌胜朝，左衽垂百年。先皇振九伐，霈泽洒秦燕。大业未逮终，妖氛日横缠。版宇罹荡析，黔黎困倒悬。玄黄既在篚，壶浆宁不前。俯瞰单于台，秋风正萧然。戎车虽闲饬，尚其赖诸贤。
拟古七十首 其九 应文学玚侍集
作者：王世贞
朝代：明

乌鹊东北来，尾秃毛不全。得与凤皇游，珍禽日周还。今夕何良夕，公子开妙筵。请宽童羖罚，听我醉后言。少小事任侠，结束过邯郸。邯郸有奇女，美盻辅朱颜。一弹离鸾调，再弹别鹤弦。感君缠绵意，千金坐来捐。盟用南山石，好用蕙与兰。兰芳有时歇，南山幸勿刊。
拟古七十首 其二 苏属国武别友
作者：王世贞
朝代：明

驱车出郭门，北风何惨悽。良朋相追饯，行李且光辉。浮云为我停，晨风为我啼。四牡既骙骙，御者安肯迟。弹琴写情素，柱促令弦移。泠泠流泉水，助我弦声悲。何以将远别，杨柳吐青枝。行人插枝去，往往自成围。少壮若流飙，逝者不复归。常闻忠与信，蛮貊可由之。及时各努力，王路正清夷。
拟古七十首 其二十 陆平原机羁宦
作者：王世贞
朝代：明

屯时播明社，厄遘点华宗。逝以丘园贲，豫此拙薄悰。阳春冠天来，松菌遂不终。弓旌荷崇招，朱绂被微躬。击楫指洪河，回首盼大江。衔恩轻密戚，改谊诀故邦。缪通承华籍，得托黄绮踪。月请虽云薄，优游侍青宫。献纳百未酬，敢希疏傅风。衡门依清苑，日夕见嵩邙。数往今诚乖，抚物己未工。徵歌时自写，慨焉眷飞鸿。
拟古七十首 其二十一 曹司马摅感旧
作者：王世贞
朝代：明

客与荣贵去，身将贱辱存。昨日翟公罗，今张窦侯门。中厨出旨酒，不足奉罍尊。酒味非中薄，人情自寒温。女萝与松柏，本自非一根。松柏虽枯死，女萝尚攀援。行人为代恨，不与盘石婚。大火发昆冈，炎炎竟何论。
拟古七十首 其二十七 孙廷评楚杂述
作者：王世贞
朝代：明

北风无停吹，玄发日夜素。命驾遵虞渊，将适万里路。亲朋来张祖，妻子挽悲慕。大造本无知，安能随物铸。精气偶然合，妄形为吾锢。善恶既强名，祸福亦虚度。东邻治彭老，服炼金石固。西邻师蒙庄，谓等陵苕露。达者竟何言，冥心黜两慕。时至亦不辞，未来无烦虑。寄谢醯鸡子，区区瓮中度。
拟古七十首 其二十三 陆司马云赠妇
作者：王世贞
朝代：明

春卉畏秋序，冬秀虞炎德。亭亭南山柏，上敷芙蓉的。凌风表贞操，承阳饶艳色。眷怀结缡始，言在三星夕。燕婉吐芳唇，绸缪展清臆。靡靡辅属体，荧荧光汎席。弧矢为我雠，车轮倘相迫。明誓虽在今，合并非夙昔。矫若分飞鸟，乖离恨羽翼。何以示遥悰，托此花与柏。
拟古七十首 其二十九 谢仆射混游览
作者：王世贞
朝代：明

顾此有尽日，慨焉生游思。讯谍纷委驰，解者应自寄。清池届丛薄，沿洄信疲驷。层观景风返，乔陵紫云憩。跳波悦文鳞，回阳暖栖翅。黄菊何棻蕤，萧条得其意。时序非良适，取足竟有会。寤叹言故欢，幽芳徒延迟。彼境如可欣，合并安所事。
拟古七十首 其二十二 傅司隶咸杂感
作者：王世贞
朝代：明

红女恋一机，丈夫慕九州。拂袖出门去，妻子不足留。二室造帝基，黄河喷天流。一览意无馀，西入咸阳游。咸阳帝子里，车马若云浮。炊金复馔玉，赵瑟间齐讴。东家霍司马，西邸平津侯。南邻外人馆，北户文成楼。鸡鸣先朝日，起者何所求。试言平生业，十举九不酬。北风旦夕吹，敝我黑貂裘。低回返乡井，耕钓亦悠悠。
拟古七十首 其二十五 卢郎中谌感交
作者：王世贞
朝代：明

粳稻吐孤颖，狐貉献微腋。岂不念饥寒，焉足充衣食。顾此下中士，得陪虚左席。投漆不违胶，援萝长附柏。边尘冠天来，幽晋纷荡坼。惭非千金璞，谬以连城易。揆负故主恩，聊探昔贤迹。程婴挟秘筴，赵宗复血食。豫让秉贞信，辱身三不恤。仓卒脱秦关，实繇鸣鸡力。从容复齐相，乃是求鱼客。衔报诚疚心，逢遘方显迹。山川回东首，芊眠白云隔。三复绕指言，忧来填胸臆。
拟古七十首 其二十八 许徵君询自叙
作者：王世贞
朝代：明

方朔明大隐，君平探幽蹈。去矣无足差，吾将从所好。春理霅上耕，秋归剡中钓。在物多饶境，选隙时一造。丹霞挟回浆，白云装行屩。奔险吐葱綪，芊眠含叫窱。何以明有获，听然动微笑。徇物非余术，资身良已要。岂不爱微名，空谷将谁耀。
拟古七十首 其二十六 郭弘农璞游仙
作者：王世贞
朝代：明

东海焉可耕，衡庐不足家。常闻金天女，漱液若木华。高掌郁千寻，上有青莲花。拍手呼鸾鸿，竦身凌紫霞。子晋相绍介，洪崖御我车。朱唇粲贝齿，永愿托姻娅。碧藕吐瑶丝，火枣纷如瓜。玉盎澄天酒，龙虎卫灵砂。欢乐光景驶，千岁未为遐。
拟古七十首 其二十四 刘司空琨伤乱
作者：王世贞
朝代：明

虽云大厦颠，一木不能当。在昔有靡氏，孤旅兴少康。避狄奔岐下，周鼎日隆昌。桓桓仲山甫，车攻佐宣王。巨君挟狙诈，炎汉郁销亡。九有尽为新，片烬起昆冈。兴废固无端，贤者自有常。天柱中崩绝，妖牝操皇纲。鲁卫相鱼肉，聪勒噬边疆。自余与祖生，束发共徊翔。慷慨动鸣鸡，寒霜溢干将。天意与我违，边尘飞晋阳。干戈迫跬武，穹庐被川梁。俨若笼中翼，欲飞触四旁。岂不念昔贤，何以趾遗芳。大海呷鲸波，一苇思自航。悴柏束颠崖，陵苕摧素商。存为七尺辱，没为千载伤。
拟古七十首 其五 郦徵士炎见志
作者：王世贞
朝代：明

势屈难见功，时危易为迹。大海无圉鳞，高风有矫翼。靳此万里抟，聊余一偃息。清时奇遘隐，材士多失职。小者州邑掾，大则公府辟。卑颜窃升斗，揽袂承书檄。寥矣帝者居，永绝渭川迹。吹箫夕拜相，屠狗朝开国。顾谓贾少年，兴文何太迫。诗书一长物，礼乐终奚益。圣主正当阳，群工但胁息。富贵垂昌裔，名声施无极。
拟古七十首 其五十 吴记室均春怨
作者：王世贞
朝代：明

悠悠仓庚语，唤此帘栊曙。万象欣遇新，贱妾不改故。买愁榆荚钱，粘恨随杨絮。草信忘忧难，花疑合欢误。百种枕上心，千条梦中路。眼波写欲竭，眉峰解还聚。昨者玉关书，更移金河戍。玄冥彼方辞，青阳兹已暮。但睹朱成碧，未解鬒变素。对影欲有陈，冥然不相顾。
拟古七十首 其五十一 庾开府信校书
作者：王世贞
朝代：明

森蔚誇东观，渊穆表西清。左史读丘索，孔公比老彭。金壶浮泥汁，青藜太乙灯。六纬受李氏，七略仿更生。白马公孙辩，绣虎平原名。身依昭回汉，职列葱离星。陈矢徵肃慎，吴书问洞庭。驺牙收边籍，贰负表山经。穷探岁加我，执戟听沈冥。
拟古七十首 其五十七 卢典签照邻咏史
作者：王世贞
朝代：明

昔有严先生，少妻仙尉儿。泥涂两鱼泳，风雨六龙飞。黄纸求故人，白云长见依。遂令箕颍客，复睹勋华姿。帝腹何便便，举足忽践之。客星歘然去，帝座光芒披。笑谓邓氏子，策杖一何卑。岩穴澄秋色，烟霞蔚天辉。怨见千秋士，寂寂西山薇。
拟古七十首 其五十三 薛内史道衡酬忆
作者：王世贞
朝代：明

秋风吹大荒，秋月满河梁。尺书问马走，一枕遍羊肠。羊肠几屈曲，轮鞅声相续。句里孟门青，意中淇水绿。绿水如丝流，青天去不收。王猷兴欲尽，卫玠始生愁。愁人自宛宛，日长岁苦短。蘼芜虚早齐，不睹松柏晚。
拟古七十首 其五十九 沈詹事佺期访道
作者：王世贞
朝代：明

玄天泄至秘，大地输真宅。言访赤城居，试探黄庭策。黄庭何其妙，幽阙守玄魄。赤城信矣高，灵仙寄神迹。鸾軿夜分至，凤管空中适。眉掞芙蓉青，颜欺舜华白。归霞散衣桁，流水澄巾帻。泠然驭风来，倏尔凌云息。劳役悲在今，夷犹叹夙昔。因牵絓原网，遂铩冲霄翮。愁云幕远近，欲火煎日夕。隐隐移少年，沈沈散精液。敬谢广成师，为我示天则。竦辔昆崙颠，扬舲弱毛泽。沧桑坐经变，濛汜何虞迫。火枣幸有馀，乞师知不惜。
拟古七十首 其五十二 阴常侍铿送别
作者：王世贞
朝代：明

秦淮将征棹，西兴导返舻。谁言剑合地，即是袂分途。比带将同缟，拟蔌讵如蒲。倚醉聊慷慨，临醒复郁纡。遥帆雨中失，清尊月下孤。裁书怅南雁，托梦怨单乌。宝铰银平脱，珠韔金仆姑。还期一文轨，方驾骋天衢。
拟古七十首 其五十五 王参军勃梦游
作者：王世贞
朝代：明

役神苦烦慸，羁形困局促。言揽化人祛，税驾从所欲。瑶阶净于砥，宝观纷若簇。清篁展云幄，言鸟流风曲。舒霞缛流草，垂露布森木。中有青莲冠，脩眸炯清淑。授我琼函字，长跪不敢读。秋飙触明珰，吹我堕几褥。琳琅恍犹听，芊郁疑在瞩。惆怅将起端，多岐浩难续。
拟古七十首 其五十八 陈正字子昂感遇
作者：王世贞
朝代：明

园桃畏霜霰，零落不自己。吾闻诸古人，衰荣亦常尔。所以遇春荣，澹乎无可喜。内外了不干，熹微识其始。明月海上来，中天澄如洗。至宝嗟已失，嚣然谀殇子。
拟古七十首 其五十六 杨盈川炯游峡
作者：王世贞
朝代：明

蜀江自西来，日夜流不息。束为荆门峡，崩腾锁南国。楚师既以？，秦疆渐以画。万古擘石青，千秋吐灰黑。我行仗三老，扬舲浩无极。入耳寡停声，寓目鲜留色。日落一线明，悄然中原碧。惆怅为云女，虚无不可即。
拟古七十首 其五十六 杨盈川炯游峡
作者：王世贞
朝代：明
体裁：古风

蜀江自西来，日夜流不息。束为荆门峡，崩腾锁南国。楚师既以�，秦疆渐以画。万古擘石青，千秋吐灰黑。我行仗三老，扬舲浩无极。入耳寡停声，寓目鲜留色。日落一线明，悄然中原碧。惆怅为云女，虚无不可即。
拟古七十首 其五十四 杨司空素坐怀
作者：王世贞
朝代：明

幽居擅丘樾，块尔称独晤。盘礴翰墨林，沈冥诗书趣。袅影文昼寂，飞英点林素。溪藤饮猿接，梁棘归鸟输。四起垂天云，疑亡出山路。屏刺少所通，非心不成故。慨此穆如侣，抒言托遥慕。
拟古七十首 其八 刘文学桢陪宴
作者：王世贞
朝代：明

公子富令德，穷乐在清时。卜昼启初筵，丙夜犹未疲。丛篁夹文馆，碧萼缀丹梯。潜月青林端，万颖射金池。澄露滴华桐，薰风穆然吹。炮炙参差进，觞醴纵横飞。伎士慕新端，肉奋丝竹驰。渊鳞中踊跃，宿鸟无宁枝。冉冉东方曙，欢唱掩鸣鸡。冠盖散交衢，粉泽有馀施。畸客誇殊遇，叹息不可追。
拟古七十首 其六 魏太子丕公宴
作者：王世贞
朝代：明

置酒临西园，澄夜佐微凉。华盖飘圆月，列宿散陂塘。景风媚芙渠，冉冉布奇芳。清吹相间发，惊鸟顾我翔。急节促飞觞，为乐浩无方。俄俄众宾举，相与歌太康。芙渠自有芬，君子自有心。良辰不重得，命爵莫沉吟。
拟古七十首 其六十 宋学士之问祠海
作者：王世贞
朝代：明

税驾依海壖，肃祠乘嘉月。朝日侵夜生，春溟际天阔。惊涛吐千崿，穷岛迫一发。百谷俱让王，九州悉倾穴。星河时翻动，天地中出没。体荐秩礼殷，祼将醪芬发。岿然祝融坐，肃矣群灵谒。环佩趣飘飖，灵旗去恍忽。缅怀拙薄踪，承明昔三入。敢问乘海桴，窃希迷津筏。弱水未易方，昆崙焉可越。矫首贯月槎，极目含珠阙。倘呼龙伯人，为我灼鳌骨。
拟古七十首 其六十一 崔员外颢游侠
作者：王世贞
朝代：明

东风五陵畔，恣意少年游。鲁酒银凿落，宛辔金雕锼。狂童舞拍张，妖女弹箜篌。酒酣万事出，横披宫锦裘。尺八铁匕首，能令都市愁。避雠从车骑，结客取凉州。北断匈奴臂，西斩月支头。论功独第一，天子赐旌斿。图貌在麒麟，英风冠九州。笑谓故所知，功多罪不忧。当时杀人者，今日海西侯。
拟古七十首 其六十七 杜员外甫述贬
作者：王世贞
朝代：明
体裁：古风

昔我游山东，高李相先后。豪鹰抟青冥，所击无不取。斲句必老苍，骊珠恋吾手。西入咸阳城，落魄鲜所偶。驼锦青貂裘，半为酒家有。时来异援出，三赋天子售。泚笔中书堂，公卿尽回首。虮虱脱洗沐，毛羽出抖擞。清华文昌步，磊落国士耦。欃枪亘北极，荧惑趋南斗。哥舒小竖子，弃我潼关守。万乘倏蒙尘，群公但奔走。呜呼上帝仁，苍茫意愈厚。马嵬剪阴孽，朔方建阳纽。桓桓汉阴公，玉玺主亲受。制曰相国琯，汝往馘群丑。戎车实闲饬，骄将违指授。遂令陈涛士，义血漂杵臼。天威震莫测，左右夺申救。甫也一小臣，上书戒求旧。孤忠报社稷，馀分推朋友。幸免左伯诛，仍宽马迁咎。优游上州佐，零落一野叟。雪压履下趾，风吹衣前肘。饥寒自切骨，虚名在人口。穷途往念至，迟暮新恩负。千载与百年，茫茫付杯酒。
拟古七十首 其六十七 杜员外甫述贬
作者：王世贞
朝代：明

昔我游山东，高李相先后。豪鹰抟青冥，所击无不取。斲句必老苍，骊珠恋吾手。西入咸阳城，落魄鲜所偶。驼锦青貂裘，半为酒家有。时来异援出，三赋天子售。泚笔中书堂，公卿尽回首。虮虱脱洗沐，毛羽出抖擞。清华文昌步，磊落国士耦。欃枪亘北极，荧惑趋南斗。哥舒小竖子，弃我潼关守。万乘倏蒙尘，群公但奔走。鸣呼上帝仁，苍茫意愈厚。马嵬剪阴孽，朔方建阳纽。桓桓汉阴公，玉玺主亲受。制曰相国琯，汝往馘群丑。戎车实闲饬，骄将违指授。遂令陈涛士，义血漂杵臼。天威震莫测，左右夺申救。甫也一小臣，上书戒求旧。孤忠报社稷，馀分推朋友。幸免左伯诛，仍宽马迁咎。优游上州佐，零落一野叟。雪压履下趾，风吹衣前肘。饥寒自切骨，虚名在人口。穷途往念至，迟暮新恩负。千载与百年，茫茫付杯酒。
拟古七十首 其六十三 王右丞维山居
作者：王世贞
朝代：明

为惜辋川好，携家事田作。青山映如带，绿树相历羃。燕乳林花乱，蚕肥桑阴薄。微雨终南来，鯈鱼蔼然乐。饷馌下鸢群，束书挂牛角。樵斧入涧深，丁丁送馀斲。归逢耦耕叟，问我来朝约。坐爱微风吹，尚隐残日脚。得暇便相过，床头有桑落。
拟古七十首 其六十九 储参军光羲咏耕
作者：王世贞
朝代：明

农事有常期，侵晨向东畬。岂不念筋力，要为口所驱。大儿把桔槔，中儿佐犁锄。小者力不任，饷榼绕周涂。尽室事农耕，谁还读我书。荣华诚快意，变态亦不疏。团坐倾浊醪，移荫就桑榆。好雨从东来，庶足代勤劬。莫以玺角牛，当他驷马车。
拟古七十首 其六十二 孟襄阳浩然留客
作者：王世贞
朝代：明

散发池上酌，好客偶尔会。童子三四人，盘飧无兼味。蕖露时自滴，松风为谁至。冉冉落日尽，悠然发真醉。陶公既已往，千载沦兹意。
拟古七十首 其六十五 高常侍适咏途
作者：王世贞
朝代：明

少小爱渔猎，不解慕清朝。春风荡孟诸，草绿胡马骄。一剑挥两从，只羽贯双雕。折节读诗书，策名列官僚。虽与贫贱辞，未远案牍劳。今朝涉淇上，中原莽萧萧。天晴太行出，峡急黄河摇。游鲤跳伏獭，飞凫堕鸣枭。恍若旧时游，欲呼故所招。夺标胡姬馆，走马河阳桥。丈夫自有命，时来则金貂。安能对玄经，终岁长寂寥。
拟古七十首 其六十八 王龙标昌龄独游
作者：王世贞
朝代：明

屏出乖物情，薄游寓余目。春风夫如何，时见千里绿。蚕女犹未来，桑阴正渥缛。上有戴胜鸣，间关奏丝竹。彼奏非有适，此会如见属。因之念友生，历乱我心曲。沈思入迷径，回策从疲足。归及午饷馀，言跨返耕犊。
拟古七十首 其六十六 李翰林白自明
作者：王世贞
朝代：明

海色摇地绿，昆崙插天青。天地不相忌，千秋弄精灵。偶然复生余，抟作世人形。俗眼不能识，强呼为岁星。昨歌咸阳市，如意击玉瓶。醉骂文成侯，白眼春冥冥。新丰酒初熟，胡姬手如玉。十千换一斗，醉即垆头宿。中夜黎眉騧，银珰响相逐。上帝奏钧天，名姓登紫箓。蛾眉七十二，停筝待新曲。揽笔虹霞生，鸣毫风雨促。天姬粲瑶齿，重瞳亦回瞩。衣我宫锦袍，葡萄发醽醁。片言朝不投，夕买范生舟。三神未欲返，五湖且须游。鱼龙听咸池，遂为钓者求。愀然发长啸，千金等云浮。虞帝放丹均，波应及许由。不然箕山客，今作浔阳囚。黄鹄脱樊笼，低身瞰九州。衔珠报恩德，然后访丹丘。
拟古七十首 其六十四 岑嘉州参塞宴
作者：王世贞
朝代：明

边草五月绿，秦马三春肥。鸣鞭饰珂子，色夺宫罗衣。朝谒府主出，夕从射猎归。珊瑚照夜筵，行酒罗金绯。赵女青丝弹，胡姬白玉围。酒酣烛忽灭，语客任所为。横行缠头锦，零落珍珠琲。明月出东方，清波溢鸾旂。鸦青约素腕，双双扶入帏。北风旦暮吹，黄尘俱倒飞。如何咫尺地，步步春光辉。为谢盖大夫，时清刁斗稀。
拟古七十首 其十 王侍中粲怀德
作者：王世贞
朝代：明

炎德中崩溃，妖师乱天纲。蛮荆非吾土，窜身不及详。日月东西匿，雨雪正雱雱。忾叹念周京，咨洟浩纵横。桓桓今上宰，膺惩震八荒。解我南冠绁，寘我侍从行。譬彼粪上英，洗濯荐华堂。公子推明爱，欢燕结不忘。白云流尊觯，繟纚应朝阳。万舞煜中庭，蛾眉吹素商。常闻既醉诗，饮德厌膏粱。摩顶皆君赐，何以报恩光。窃希吉甫颂，清风播无疆。
拟古七十首 其十一 阮步兵籍咏怀
作者：王世贞
朝代：明

昔我游蓬池，上有古时台。长啸入青冥，万籁参差回。返顾大梁城，棂扉相对开。马头旦騀駊，日莫争飞埃。汉尸既雍雎，项血复殷垓。天地无精色，日月久徘徊。唉汝二竖子，何如酒一杯。
拟古七十首 其十七 张黄门协苦雨
作者：王世贞
朝代：明

昏月初离毕，丹霞复荣朝。女风扶轮毂，雌霓振旌旓。杳杳七曜潜，沈沈二仪交。穴蚁登嵬垤，水鹳徙故巢。土社归狼籍，木偶竟飘飖。立壁俱就颓，曲突黔以消。密液肆沾飞，馀菑及蟏蛸。九徙不足叹，百念徒尔劭。念彼耦耕士，栖亩败禾苗。念彼行旅夫，然桂中夕劳。东征缺斧斨，北禦解筋胶。眇矣发棠叹，弥哉塞瓠谣。厌见沈蛙灶，妻子吐长嘲。
拟古七十首 其十三 应侍中璩百一
作者：王世贞
朝代：明

羲魄尚高舂，天命未我离。云何纨裤子，往往意为师。阿阁连曲房，沈深不可窥。齐醴腐其肠，伐性有蛾眉。姬姜奏新声，欢多乐不支。药石为仇雠，美疢日以滋。东岱添新籍，鬼伯来见追。仰与高堂别，俯与亲爱辞。宗祀日萧条，涕泪如绠縻。人生非金石，快意多伏悲。
拟古七十首 其十九 潘黄门岳述哀
作者：王世贞
朝代：明

忽忽寒将徂，冉冉春欲至。寒徂复留恋，春至胡濡滞。庭除无双迹，帷枕有孤涕。犹残流黄机，上绣鸳鸟翅。微音长辞听，手泽时流视。行云仍恍忽，明月但髣髴。恨彼伺晨鸟，精爽惊梦寐。白日阙冥车，子来既不易。黄泉稀生轨，予往将安至。踯躅墟墓间，纵横窜狐魅。宰木渐以拱，朽骨焉所恃。余发既种种，时来能无会。
拟古七十首 其十二 嵇中散康言志
作者：王世贞
朝代：明

扰扰两象间，生人各自为。余本田野夫，少小无远志。圭组岂不华，好者方为贵。习性偶成懒，敖乃非余意。窃窥庄氏言，颇怀养生计。忤外非有干，撄心乃足累。结茆流水曲，绿槐信所植。冶锻清阴下，弹琴衡门内。仰见孤飞鸿，寥唳出天裔。阮公青云度，浊酒幸与契。山生何为者，嬲我殊不寘。蜗庐欲枯壁，蛮触争何地。翛然龙门色，顿忘寰中事。
拟古七十首 其十五 张司空华离情
作者：王世贞
朝代：明

飘风吹枯树，皎月鉴空墀。曾是风不留，娟娟伫遐思。飘若荡子心，皎如静女仪。鸣琴中成瑟，哀弦来间之。蜩螗乘秋沸，熠耀与暑辞。苔藓历冬春，悠然骄履綦。攒念乃攻中，徵瘁在蛾眉。青阳何方至，桃李嫁路岐。寄声松与柏，敛分守山崖。
拟古七十首 其十八 左记室思咏史
作者：王世贞
朝代：明

尧舜相为贵，不能屈巢由。挂瓢箕山树，洗耳渭水流。四岳等朝荣，二女亦蜉蝣。黄绮卧商岩，目若无嬴刘。烨烨五色芝，可以饱千秋。如何崦嵫路，俛首建成侯。神龙虽自尊，饥则鳅缮流。寒蝉虽自眇，耻与鸟雀谋。
拟古七十首 其十六 何司空劭赠贻
作者：王世贞
朝代：明

宛洛何洋洋，经始先人庐。崇巘夹脩篁，清波出文鱼。栖遁焉足陈，仁里私有馀。张侯负渊博，秉志乃冲虚。出则寄干城，入则宏庙谟。决胜开冀封，翛然良若无。多惧昔忝均，耦耕亦今愉。侯其谢鞅掌，就我暂为娱。命爵复弹琴，徜徉非一途。况有春阳色，蔼蔼在桑榆。
拟古七十首 其十四 繁主簿钦咏蕙
作者：王世贞
朝代：明

娟娟孤生蕙，托根湘山厓。上压千仞峰，下临万仞溪。微质殊众卉，谓为造化私。风霜相凌迫，雨露不见滋。朔气旦夕深，清芬坐来移。幸登君子堂，不足配芳徽。仰惭桧与柏，青青长不衰。俯愧东原草，犹得奉春时。
拟古七十首 其四 孔北海融述志
作者：王世贞
朝代：明

栖栖岐山穴，避狄如走兔。扰扰历下田，鹿豕朝与暮。时至偶有为，人功竟焉数。虞帝小鳏夫，虚名攘唐祚。西伯老秃翁，脱身美人赂。百兽岂自来，凤皇人谁睹。垂死窜苍梧，荐禹如有负。戎马践幽王，实以妖女故。大运等循环，智巧安能度。十读九废书，千秋荣朝露。寄声谢时达，毋为圣贤误。
拟古七十首 其四十 鲍参军照戎行
作者：王世贞
朝代：明

严烽举中夜，游骑犯秦凉。天子投袂起，剑屦在寝皇。左锋当鱼丽，右铩按龙骧。曾是东征返，离离缺斧斨。束胸见使者，距跃讳残伤。转战焉支岭，蹀血瓯脱场。塞马劲如飙，横驱不可当。部曲星散尽，独身擒其王。枯骨遗鸢喙，英声贯人肠。生存百年事，没者万年芳。
拟古七十首 其四十一 袁太尉淑从驾
作者：王世贞
朝代：明

衣冠神游肃，弓剑圣情纡。蒸新嘉周典，祠雍陋汉图。万象改冬凛，九有悉春敷。屏翳躬先扫，玄冥戒后诛。金椎隐驰道，玉戚护乘舆。蛟龙扰鞶革，麟凤翊流苏。朝云煜容卫，夕宿灿周庐。鸣镛震海立，传跸应嵩呼。父老望张饮，士女欣大酺。人文被岩壑，天藻冠京都。陈诗悉二雅，稽典嗣三谟。臣欢奉元首，赓歌幸未孤。
拟古七十首 其四十七 江记室淹卧疾
作者：王世贞
朝代：明
体裁：古风

寒暑更代至，为我炼朱颜。槐庭绿阴逝，稻垄黄云还。鸟雀思改栖，鸡豚亦不閒。据梧辞纷尚，采薪负奇艰。推迁候其所，睽离思乃殷。遥心先枉渚，选友向江关。橘柚组衰景，云霞分故山。青灯代为耦，单巢竟成鳏。蠲痾稀灵剂，循视在刀环。
拟古七十首 其四十七 江记室淹卧疾
作者：王世贞
朝代：明

寒暑更代至，为我炼朱颜。槐庭绿阴逝，稻垄黄云还。鸟雀思改栖，鸡豚亦不閒。据梧辞纷尚，采薪负奇艰。推迁其所，睽离思乃殷。遥心先枉渚，选友向江关。橘柚组衰景，云霞分故山。青灯代为耦，单巢竟成鳏。蠲痾稀灵剂，循视在刀环。
拟古七十首 其四十三 谢吏部朓省直
作者：王世贞
朝代：明

禁籞森木天，文昌尔璇汉。风色飞廉馆，波文属玉观。银虬隐自鸣，金鸱对如玩。薜衣绣丹涩，蜗书吐玄灿。亭亭钟山秀，罘罳何历乱。务简化日舒，兴言染柔翰。即事台可悦，奚必休请浣。敢用蓬户观，夕从朱门旦。
拟古七十首 其四十九 何水部逊示寮
作者：王世贞
朝代：明

泬寥澄丁夜，黯■流泓碧。晓月媚独征，清霜凌行色。稍稍曙吐帆，微微风饱席。林辉惊栖乱，波响跳鳞激。喟然川上逝，念此山中客。晨凉在衾裯，昼事馀巾帻。饮食不为人，游梦从所适。抚已能无愧，达生遘隐迹。年事离余往，简书代相迫。寄声夔龙偶，终蹈巢由则。
拟古七十首 其四十二 休上人怨别
作者：王世贞
朝代：明

落日多媚景，楚士中不怡。风吹湘山色，往往尽成疑。彼美无与晤，旷伫生劳思。三枯岫中蕙，再茁园柳荑。博山寒虬烬，屈戍绣蛛丝。徙倚翘芳迹，沈吟黯胶颐。虚有焦桐尾，黄金为谁徽。
拟古七十首 其四十五 沈仆射约饯别
作者：王世贞
朝代：明

九伐当熙代，十乘启元戎。以我师中吉，占彼后夫凶。皇仁等乾运，万㝢悉帡幪。挥眸无拓拔，抵掌有山东。盘龙五花剑，号乌七札弓。蜂旗布飞宿，虎落绕长虹。崤函既平践，峣关复斩通。帐饮渴泾渭，军声摇华嵩。高筵班勇爵，中坰建武宫。翻嫌赐履狭，不数太师功。
拟古七十首 其四十五 沈仆射约饯别
作者：王世贞
朝代：明
体裁：古风

九伐当熙代，十乘启元戎。以我师中吉，占彼后夫凶。皇仁等乾运，万宇悉帡幪。挥眸无拓拔，抵掌有山东。盘龙五花剑，号乌七札弓。蜂旗布飞宿，虎落绕长虹。崤函既平践，峣关复斩通。帐饮渴泾渭，军声摇华嵩。高筵班勇爵，中坰建武宫。翻嫌赐履狭，不数太师功。
拟古七十首 其四十八 梁简文纲闺怀
作者：王世贞
朝代：明

欢闻子夜变，妾作懊憹憩。城上乌毕逋，墙头雀劳利。杨白风捲花，桃生雨辞蒂。引念磁石难，分颜剪刀易。密约悬庚癸，秘辞属丙丁。何朝更尔尔，一一问卿卿。
拟古七十首 其四十六 范仆射云贻友
作者：王世贞
朝代：明

蓐食向东畴，薄暮始言还。遥见车马迹，蔼蔼散平川。鸡犬若有恋，鸟鹊尚盘旋。还顾问应门，错愕相告言。言有冠盖客，眉宇何轩轩。入门更左顾，徬徨回就辕。北风吹马嘶，落日送旌旃。沈吟思久要，畴为故所欢。自非徐方牧，谁能顾闾阎。贵贱常人态，君子自金兰。楩杞振休风，高云薄旻天。书此布区区，在下亮弗援。
拟古七十首 其四十四 王著作融游邸
作者：王世贞
朝代：明

风铎流清梵，天花坠妙译。解脱身自馀，清虚胜能择。薄游名王邸，俨如化人宅。多宝墄基阶，明玑喷沼泽。兰橑芬自栖，菼堤绿如积。和薰调言鸟，轻烟媚垂薜。束峡饶奇声，低舂出远色。即境良非幻，冥心庶已寂。至哉物外游，超然忘所获。
拟访故兵曹段文贵不遂寄此
作者：王世贞
朝代：明

闻君易水畔，日夕理蒿莱。自枉踰垣避，虚惭访棹回。十年追握手，一别滞衔杯。咄咄书能薄，乌乌听莫哀。罢官吾党事，多难世人才。倘问黄金力，犹填郭隗台。
按部东海因怀鲁连逃迹慨然有述
作者：王世贞
朝代：明

溟色饶奇变，云岛相荡擗。中有真人居，将无鲁连宅。先生犹龙哉，夭矫物莫测。灸輠辩与生，转丸机从匿。抗辞折新垣，秦众外辟易。飞书射聊城，燕将内捐嗌。引危励安平，一鼓坚城坼。提衡万师力，弁髦千金锡。散发东海隅，肆志随所适。他日圮上编，毋乃而黄石。我欲竟其终，青天杳无迹。
挽七十六翁少和盛先生古体一章
作者：王世贞
朝代：明

秦人刺扁生，曹公僇华氏。念非遘凶残，此曹会不死。盛翁擅秘方，且复精名理。肘有青囊书，舌余上池水。出奇不为恒，所治人立起。手诊贫儿腕，巷停富客轨。义声冠当时，颠癖亦尔尔。昨岁冬仲朔，冲寒过吾里。宗戚若而辈，赖翁锡余齿。华筵簇高张，郑声奏绮靡。翁去不复顾，自抱琵琶妓。风流一朝尽，有药它人饵。七十六年春，花飞逐湍驶。犹举逸少云，乐死胜二子。为悰虽不同，伤生亦如此。惜哉三仙翁，制命不在己。
挽九十三汤翁翁尝为吴邑丞时令子中丞以候代留襄
作者：王世贞
朝代：明

共拟鸠筇履汉庭，忽惊鹤驭指青冥。吴中旧雨留棠树，天上新霾掩岁星。听罢府乌头欲白，攀来台柏树非青。襄阳耆旧能相挽，墨绖聊为借寇停。
挽何翰林元朗
作者：王世贞
朝代：明

才艺张平子，风流贺季真。纵新文苑传，无复语林人。身老收书癖，家馀纵酒贫。吴趋翠眉伎，强半为含颦。
挽尚玺丞李君
作者：王世贞
朝代：明

内史方欣省觐时，那堪庆吊忽相随。迢遥汉苑金茎露，零落淮南桂树枝。看毨凤毛能不惜，并埋犀麈转成悲。祇应长吉文成后，遣捧霓旌召太师。
挽康山人裕卿
作者：王世贞
朝代：明

结客翩翩满二京，雅闻然诺重康生。归来乐志粗欲就，老去潜夫犹未成。幸自故人收侠骨，谁从遗草问诗名。寡妻弱子能无恙，知有当年范巨卿。
挽彭稚修广文
作者：王世贞
朝代：明

当年汝醉长安陌，双颊殷红鬓鬒黑。才高白战贾余劲，命薄青衫消不得。访医就买吴江船，欲言不言魂黯然。杯底无蛇影来妒，坐隅有鵩心私怜。张公吃酒李公醉，珊瑚误代王恺碎。非关丰狱吐龙泉，自是人间不平气。豫章城西枫叶秋，生将玉麈埋荒丘。彭湖只作东流水，肯洗彭郎矶上愁。
挽故温州郡丞闽人黄公钏
作者：王世贞
朝代：明

还因礼乐借登坛，力尽驱驰转更难。麾下虎符徵未合，匣中龙剑恨谁弹。偏师欲奋长缨请，匹马能冲组练残。刲后杲卿空有舌，哭回弘演已无肝。从他一蹶星同陨，留得孤忠璧自完。百粤风神开庙社，七闽精爽傍衣冠。丹心日月天俱捧，紫气虹霓海并寒。为道鲸波诸稍戢，只今重译满长安。
挽故赠太子少保潘恭定公时年八十有七
作者：王世贞
朝代：明

甲子前头对大廷，耗磨同辈尽凋零。官从密印加三少，帝与祯符靳九龄。谁并五朝论出处，时因八座怆仪刑。生骄尚父犹宣发，炼得婴儿任解形。丹灶乍闲龙虎卫，赤霄疑驾凤凰軿。耆英会里无春雪，箕尾行边有岁星。两字易名华胜衮，千秋遗草汗长青。即看赑屃嫖姚冢，况复芝兰谢傅庭。
挽李近樗士牧为余画三壁奇伟甚方欲要之别作而死矣惜之痛之遂成一律
作者：王世贞
朝代：明

西林三画壁，三吐胸中奇。往往有生气，时时留去思。交游旦夕冷，妻子岁时悲。卖酒泉台肆，唯应李白知。
挽杨都督尚英四首
作者：王世贞
朝代：明

剑佩先辞汉，楼船旧姓杨。一归肝胆赤，百感鬓毛苍。客与金俱散，弓将鸟共藏。西州华屋地，何处不堪荒。垄树萦幽旐，江城咽暮笳。风摧大将树，霜剥故侯瓜。越甲初滋藓，吴钩不吐花。一贫应莫叹，去病肯为家。双挽角弓强，横行铁裲裆。虬髯将施草，猿臂已生杨。病诧千金骨，恩留一寸肠。祇应誇毕万，终觉少冯唐。鲸海氛谁扫，麟台迹尚存。生教仆射宅，入作奉诚园。势去通侯冷，时平醉尉尊。山阳夜中笛，不听已消魂。
挽杨都督尚英四首·其一
作者：王世贞
朝代：明

剑佩先辞汉，楼船旧姓杨。一归肝胆赤，百感鬓毛苍。客与金俱散，弓将鸟共藏。西州华屋地，何处不堪荒。
挽杨都督尚英四首其三
作者：王世贞
朝代：明
体裁：五言律诗

双挽角弓强，横行铁裲裆。虬髯将施草，猿臂已生杨。病诧千金骨，恩留一寸肠。祇应誇毕万，终觉少冯唐。
挽杨都督尚英四首其二
作者：王世贞
朝代：明
体裁：五言律诗

垄树萦幽旐，江城咽暮笳。风摧大将树，霜剥故侯瓜。越甲初滋藓，吴钩不吐花。一贫应莫叹，去病肯为家。
挽杨都督尚英四首其四
作者：王世贞
朝代：明
体裁：五言律诗

鲸海氛谁扫，麟台迹尚存。生教仆射宅，入作奉诚园。势去通侯冷，时平醉尉尊。山阳夜中笛，不听已消魂。
挽歌
作者：王世贞
朝代：明

昭昭天宇日，倏忽堕虞渊。如何盛年子，光彩中弃捐。白日当再晨，逝者不复还。素旐纷前发，迫我向重泉。华栋自云浮，甘此七尺棺。子弟来相饯，饯罢各言旋。平生所著书，往往留心肝。妍蚩他人口，已自不得言。束发悟生趋，往复杂忧患。但言身日短，不睹身后先。仰问巫阳师，安能为我权。丈夫事四方，魂魄恋故乡。今我胡为尔，委命付穷荒。临殁辞明去，亲知不在傍。寸桐为我车，腐革为我裳。魑魅为我御，瘴雾为我粮。蝼蚁司门庭，青蝇来吊丧。鬼伴群侏离，与语不能详。道逢司命君，示我返魂方。长跪告司命，生人多患伤。不愿复为人，但愿长彷徉。甲兵冠天来，朝野靡宴宁。背亲为王臣，焉以辞国殇。青霾吹荡翳，金鼓惨不扬。贵贱并一时，颅趾委沙场。日暮轮蹄尽，乌鸢来啄创。有手不能驱，有目无精光。朔风吹朝夕，枯骨渐坚强。家人具衣冠，延我之北邙。羽卫骖驔列，空为存者倡。两地竟谁真，千秋浩茫茫。
挽歌·其一
作者：王世贞
朝代：明

昭昭天宇日，倏忽堕虞渊。如何盛年子，光彩中弃捐。白日当再晨，逝者不复还。素旐纷前发，迫我向重泉。华栋自云浮，甘此七尺棺。子弟来相饯，饯罢各言旋。平生所著书，往往留心肝。妍蚩他人口，已自不得言。束发悟生趋，往复杂忧患。但言身日短，不睹身后先。仰问巫阳师，安能为我权。
挽歌·其三
作者：王世贞
朝代：明

甲兵冠天来，朝野靡宴宁。背亲为王臣，焉以辞国殇。青霾吹荡翳，金鼓惨不扬。贵贱并一时，颅趾委沙场。日暮轮蹄尽，乌鸢来啄创。有手不能驱，有目无精光。朔风吹朝夕，枯骨渐坚强。家人具衣冠，延我之北邙。羽卫骖驔列，空为存者倡。两地竟谁真，千秋浩茫茫。
挽歌其二
作者：王世贞
朝代：明
体裁：古风

丈夫事四方，魂魄恋故乡。今我胡为尔，委命付穷荒。临殁辞明去，亲知不在傍。寸桐为我车，腐革为我裳。魑魅为我御，瘴雾为我粮。蝼蚁司门庭，青蝇来吊丧。鬼伴群侏离，与语不能详。道逢司命君，示我返魂方。长跪告司命，生人多患伤。不愿复为人，但愿长彷徉。
挽洞庭渔人孙仲可
作者：王世贞
朝代：明

孙郎气压任公子，欲截长虹作钩使。帝忧三岛逐浪翻，不遣神鳌受其饵。归来却作王弘之，无鱼可卖称渔师。洞庭黏天八百里，处处轻舠系酒旗。人间限满不肯住，忽逐琴高上天去。骊珠颗颗犹自圆，鲸背茫茫竟何处。蹇余欲探桃花津，水远山长愁与论。椒浆但熟且须酹，有子解唤芦中人。
挽王处士翘
作者：王世贞
朝代：明

春来杯酒共陶陶，一病柴门短二毛。侯白相成真自薄，杨朱脉尽始辞劳。屏间鱼藻看犹湿，户外蛛丝网更牢。愁杀江东无处士，少微今夜为谁高。
挽皇甫子循先生
作者：王世贞
朝代：明

威明频解绶，玄晏少归田。人识书淫疾，天私党锢年。浮名日者传，乐事雪儿弦。尚作非熊梦，俄成赋鵩篇。遗文六季尽，新语众人传。罢理登山屐，谁偿卖赋钱。因君问班管，不朽立言偏。
挽程广文三绝句
作者：王世贞
朝代：明

九歌垂就涕先零，恨杀青衫到底青。昨夜微茫牛斗分，不知飞上作何星。满地春风避草庐，悠然一梦已蘧蘧。由来秘器东园美，不匣侬家万卷书。三绝风流数郑虔，到头生事仅寒毡。古来文苑君知否，一卷残编了百年。
挽程广文三绝句·其一
作者：王世贞
朝代：明

九歌垂就涕先零，恨杀青衫到底青。昨夜微茫牛斗分，不知飞上作何星。
挽程广文三绝句其三
作者：王世贞
朝代：明
体裁：七言绝句

三绝风流数郑虔，到头生事仅寒毡。古来文苑君知否，一卷残编了百年。
挽程广文三绝句其二
作者：王世贞
朝代：明
体裁：七言绝句

满地春风避草庐，悠然一梦已蘧蘧。由来秘器东园美，不匣侬家万卷书。
挽观察俞丈汝成八韵
作者：王世贞
朝代：明

宦迹乾坤满，归悰日月偏。罢谈云梦猎，欢拥雪儿眠。声酒雄心好，园林胜事专。删诗备九代，为乐及当年。月树传清响，风花杂委钿。庚申尸入谮，单阏鵩来旋。佩黯金鱼色，筝迷铜雀烟。西州门外客，支策诵遗篇。
挽金坛曹生生今太史公爱子也美秀而文弱冠摧折余虽素昧颜色颇辱神契陆汝陈来徵薤露之章因成五绝俾歌而焚之墓
作者：王世贞
朝代：明

只解新词入锦囊，不知天上爱文章。玉楼应是春光好，肯恋君家白玉堂。高楼空自遏云新，船到南徐便怆神。今日郗公门下客，始知强半为嘉宾。空将汗血表祯符，不见骅骝一过都。剩有遗编数行在，九泉应自胜曹蜍。劳君载酒蒜山傍，未许春风十日狂。一曲延陵歌作剑，白杨堆里泣秋霜。闺中双箸夜流红，架上千牙昼已空。听罢丹阳垂老句，可能还作顾非熊。
挽金坛曹生生今太史公爱子也美秀而文弱冠摧折余虽素昧颜色颇辱神契陆汝陈来徵薤露之章因成五绝俾歌而焚之墓·其一
作者：王世贞
朝代：明

只解新词入锦囊，不知天上爱文章。玉楼应是春光好，肯恋君家白玉堂。
挽金坛曹生生今太史公爱子也美秀而文弱冠摧折余虽素昧颜色颇辱神契陆汝陈来徵薤露之章因成五绝俾歌而焚之墓其三
作者：王世贞
朝代：明
体裁：七言绝句

空将汗血表祯符，不见骅骝一过都。剩有遗编数行在，九泉应自胜曹蜍。
挽金坛曹生生今太史公爱子也美秀而文弱冠摧折余虽素昧颜色颇辱神契陆汝陈来徵薤露之章因成五绝俾歌而焚之墓其二
作者：王世贞
朝代：明
体裁：七言绝句

高楼空自遏云新，船到南徐便怆神。今日郗公门下客，始知强半为嘉宾。
挽金坛曹生生今太史公爱子也美秀而文弱冠摧折余虽素昧颜色颇辱神契陆汝陈来徵薤露之章因成五绝俾歌而焚之墓其五
作者：王世贞
朝代：明
体裁：七言绝句

闺中双箸夜流红，架上千牙昼已空。听罢丹阳垂老句，可能还作顾非熊。
挽金坛曹生生今太史公爱子也美秀而文弱冠摧折余虽素昧颜色颇辱神契陆汝陈来徵薤露之章因成五绝俾歌而焚之墓其四
作者：王世贞
朝代：明
体裁：七言绝句

劳君载酒蒜山傍，未许春风十日狂。一曲延陵歌作剑，白杨堆里泣秋霜。
挽雪林赵老
作者：王世贞
朝代：明

偶然一作侯门客，懒向侯门借颜色。偶然一艺能通神，懒向人间称艺人。南阳杞菊甘谷水，前身恐是天随子。谁言见画如见君，石头城外多愁云。
捉搦歌
作者：王世贞
朝代：明

阿母三十育五女，长作南邻北邻妇。野雌遗壳伏雌乳，总为他人劳阿母。黄絺作衫绣作里，贫家驱犊当驹使。儿郎饱饭坐屋底，万事不理问女子。当门种葵棘盖井，卷毛生睫项垂瘿。成长二十不得逞，招将倩郎生作梗。销金中裙翡翠鬌，千钱衬僧结因果。愿奴生身勿再堕，负心儿郎行作我。
捉搦歌·其一
作者：王世贞
朝代：明

阿母三十育五女，长作南邻北邻妇。野雌遗壳伏雌乳，总为他人劳阿母。
捉搦歌·其四
作者：王世贞
朝代：明

销金中裙翡翠鬌，千钱衬僧结因果。愿奴生身勿再堕，负心儿郎行作我。
捉搦歌其三
作者：王世贞
朝代：明
体裁：乐府曲辞

当门种葵棘盖井，卷毛生睫项垂瘿。成长二十不得逞，招将倩郎生作梗。
捉搦歌其二
作者：王世贞
朝代：明
体裁：乐府曲辞

黄絺作衫绣作里，贫家驱犊当驹使。儿郎饱饭坐屋底，万事不理问女子。
捣衣篇
作者：王世贞
朝代：明

惊乌扑速起空林，辚辚雕轮过渐沉。此时何处青楼女，此际无限塞垣心。青楼小女字莫愁，织得流黄锦并头。记别狂夫辞故里，昨传书信在凉州。机头金剪三四转，灯下玉箸一双流。荧荧青灯轧轧机，还理狂夫箧中衣。宛转涕泪新痕积，约莫腰肢旧带非。杵影高低尚自双，茕然贱妾伴空房。捣成白练浑如雪，愁得蛾眉已似霜。规月苍黄低落雁，商飙悉律和鸣螗。意怯腕弱夜还赊，谁能闻罢禁咨嗟。疑是梁州砧响绝，十年零落不思家。
授产儿辈作
作者：王世贞
朝代：明

今日何宴会，毕享馂其余。儿女前跪列，手授一束书。汝祖饘粥资，非窘亦非舒。斋中歌九友，汝父日与居。弃之忽若遗，不复意踌躇。缓步西南去，落日照精庐。一瓢挂空壁，其乐当何如。仲儿仅十三，少者乃十二。颇解学占毕，不晓人世事。一旦付以家，毋乃为之累。吾患在有身，况彼儿女计。兴者任其兴，废者任其废。何必学庞公，尽抛洪涛内。斗大一团焦，宽然若天地。吾笑向子平，读易无多日。既欲游名山，何待婚嫁毕。向平亦笑吾，汝能弃家室。胡不蓬累游，局如裈中虱。但令方寸宽，彼得此宁失。不见阿閦界，掌之置容膝。大有终南人，白首为名役。
授产儿辈作·其一
作者：王世贞
朝代：明

今日何宴会，毕享馂其余。儿女前跪列，手授一束书。汝祖饘粥资，非窘亦非舒。斋中歌九友，汝父日与居。弃之忽若遗，不复意踌躇。缓步西南去，落日照精庐。一瓢挂空壁，其乐当何如。
授产儿辈作·其三
作者：王世贞
朝代：明

吾笑向子平，读易无多日。既欲游名山，何待婚嫁毕。向平亦笑吾，汝能弃家室。胡不蓬累游，局如裈中虱。但令方寸宽，彼得此宁失。不见阿閦界，掌之置容膝。大有终南人，白首为名役。
授产儿辈作·其二
作者：王世贞
朝代：明

仲儿仅十三，少者乃十二。颇解学占毕，不晓人世事。一旦付以家，毋乃为之累。吾患在有身，况彼儿女计。兴者任其兴，废者任其废。何必学庞公，尽抛洪涛内。斗大一团焦，宽然若天地。
探龙湫因观古琼树一首
作者：王世贞
朝代：明

素秋送馀晷，深山饶伏奇。贾勇若无先，独造中所私。纳云穿奇搆，画石置清漪。天规隐䆗窱，壑舟入逶迤。拊足唱高音，泠泠逗幽崖。脩干吐潜虬，舞蛟出惊枝。昔贤歌琼树，今我复来兹。俯仰千秋意，泫然令心悲。
推案作苦息而试笔简子与
作者：王世贞
朝代：明

推案轻过日，趋曹易逼年。故交咸卤莽，时态乍留连。满地疑词笔，千秋岂吏权。忍判从此际，著意媚风烟。
提兵安东海上大阅二首
作者：王世贞
朝代：明

亲提千骑向东方，剑客材官尽束装。桃叶初衔珠勒马，梨花半吐绿沈枪。拍天涛拥军声合，驾海云扶阵色扬。莫笑书生无燕颔，斗来金印出明光。虚闻淮海斗长鲸，十二关河迥不惊。鸣柝夜传千灶火，建牙朝列五家兵。城边星斗峥嵘出，马首风云指顾生。不似南征诸将帅，羽书时共橐纵横。
提兵安东海上大阅二首·其一
作者：王世贞
朝代：明

亲提千骑向东方，剑客材官尽束装。桃叶初衔珠勒马，梨花半吐绿沈枪。拍天涛拥军声合，驾海云扶阵色扬。莫笑书生无燕颔，斗来金印出明光。
提兵安东海上大阅二首其二
作者：王世贞
朝代：明
体裁：七言律诗

虚闻淮海斗长鲸，十二关河迥不惊。鸣柝夜传千灶火，建牙朝列五家兵。城边星斗峥嵘出，马首风云指顾生。不似南征诸将帅，羽书时共橐纵横。
提兵海上戏呈袁将军
作者：王世贞
朝代：明

十年文战蓟门空，东海兵符倚画熊。却恨少时疏剑术，欲将身事白猿公。
摘星桥
作者：王世贞
朝代：明

夜半桥上星，如萤拂衣袂。为摘岁精来，欲验偷桃事。
摘桑葚作供二绝
作者：王世贞
朝代：明

蔫红黝紫簇成堆，但摘儿童莫更猜。说与故园风物好，玉盘冰醴浸杨梅。凉州遮莫小江南，桑葚虽鲜也未堪。解道谢公怀远略，已誇风味胜黄甘。
摘桑葚作供二绝·其一
作者：王世贞
朝代：明

蔫红黝紫簇成堆，但摘儿童莫更猜。说与故园风物好，玉盘冰醴浸杨梅。
摘桑葚作供二绝其二
作者：王世贞
朝代：明
体裁：七言绝句

凉州遮莫小江南，桑葚虽鲜也未堪。解道谢公怀远略，已誇风味胜黄甘。
操江石中丞毋林太淑人寿言
作者：王世贞
朝代：明

三月十六设帨辰，六十六回无限春。青天共指犹圆魄，紫诰仍辉见在身。开府夹江文武吏，称觞八座太夫人。剩道金陵好风物，那能不遣鬓毛鬒。
支硎访陆叔平
作者：王世贞
朝代：明

握手无论相见迟，江东耆俊总看谁。君深绿绮弦中语，我爱蓝田画里诗。旋收涧溜供荼鼎，更遣春山佐酒卮。临别为言堪忆处，嫩篁新月坐天池。
支简亭学宪谢病归问讯之
作者：王世贞
朝代：明

清秋五岭倦炎蒸，一疏天回玉井冰。合浦采还珠的历，郁林装借石崚嶒。到时韩子能驱鳄，归后支公不养鹰。消渴已蠲饶起色，可无新赋颂中兴。
支郎歌
作者：王世贞
朝代：明

支郎逸气不可当，少年侠客荆佽装。千金岂惜结剑士，尺纸遂欲收扶桑。偶然失意去府主，卖药长安大道傍。为饮真人上池水，朅来供奉金门里。药囊手提燕庆卿，刀圭立起虢太子。慷慨莫谓秦无人，邹侯吹律天下春。雕弧左射白额虎，明珠逆摘骊龙鳞。此时支郎参石画，男儿有心人不识。一字能回日月光，片言坐致雷霆力。我亦曾师沧海君，中年麋鹿更为群。北风一夜吹我出，泪落平原原上云。鹔鹴脱向阳昌肆，欲与支郎暂时醉。眼前豪杰君自知，羞杀桃花五陵骑。
放歌答张助甫吏部
作者：王世贞
朝代：明

宗生自出尚书省，嵇氏罢草绝交篇。长安项领胜培塿，使君腰腹为杯棬。青州之城如斗大，纵有微言谁为宣。乌声哑哑詈鸑鷟，谓尔枳棘不足怜。衣裳五色亦楚楚，吉凶岂与人间权。武昌不羞官长跪，历下但守妻儿眠。此物居然在吾世，遇之不得空茫然。何来青鸟衔一札，似是谷城黄石编。虹电缭綟出其表，风雨却过龙蛇颠。不道加飧长相忆，但道上下三千年。顷从宗生骘王子，谓起腐令兼青莲。斯言太重吾岂敢，后生颇畏前人贤。君携琅玕坐斗柄，九关虎豹愁睊睊。世途反覆日千变，不信但看沧浪天。丈夫故有青云手，慎勿苦语众今传。还君此札一大笑，野人早莫南山田。
放歌赠子相考功出参闽省
作者：王世贞
朝代：明

自从上帝与富媪不相得，展鳌一足摧一极。黄河漰■向西北，赤水妖株扫奎壁，天下文章夺颜色。君不见历下生尔时，脱屣辞承明。道傍黄绶不肯跪，刺史刺促惭颜赪。吴郎楚狂人，凤歌往往嘲公卿。朝来襆被门下省，交游顷刻藏其名。丈夫得失为龙蛇，精灵变化空咨嗟。君不见王世贞，其人口吻俱烟霞。令裤铁裲裆守东海，探丸杀吏纷如麻，绿沈枪头雪生花。腰间有骨不自保，屈曲脂韦竟谁道。欲诣扶桑数红日，可向中原照颠倒。数子岂不甘沉沦，长安城中一宗臣。酒酣击筑气益振，高歌四座空无人。恍如玉山映秋旻，句成不知有鬼神。翩然黄鹄离天津，要驱娲石绣七闽。霓为车，风为马，张石帆，槌河鼓。叱来武夷君，余与汝细数。崇峰三十六，一一峰尖凤凰舞。只今西太华、东岱宗，两山壁立峙太古。不知南天竟何力，谁撑柱。乃今知有武夷之颠高巉岩，使君为益千仞岩，不忧岳神上相谗。世贞昔东迁，宗也遗之宝剑篇。试弹蒯缑歌，歌曲未竟风冷然。玄商起眦眦尽裂，回光滔荡难识察。遂令人间三尺铁，夜夜星辰莽回列。我欲还君剑、报君诗。恐君试过延津道，化作双龙乘雨飞。
放歌送王明佐
作者：王世贞
朝代：明

汉代梁伯鸾，挥手出秦关。五噫满天地，其人阛阓间。千秋王生亦如此，北游黯淡风尘里。海上珊瑚属银汉，匣里莲花郁秋水。傲骨长横肮？寒，雄心肯受泥涂死。侯门马勃空见收，燕市狗屠无不游。黄金自兀国士馆，黑貂且付胡姬楼。天子方祠太乙神，甘泉赋客争前陈。岂无蜀人扬得意，相如不救成都贫。蓟门駃騠雪花白，临别殷勤绕朝策。病夫竟逐车尘归，偃蹇衣冠失颜色。掉头汝誇五岳盟，鞭抶万象无留行。眼前岁星人未识，何用区区变姓名。
放歌送王明佐
作者：王世贞
朝代：明
体裁：古风

汉代梁伯鸾，挥手出秦关。五噫满天地，其人阛阓间。千秋王生亦如此，北游黯淡风尘里。海上珊瑚属银汉，匣里莲花郁秋水。傲骨长横肮�寒，雄心肯受泥涂死。侯门马勃空见收，燕市狗屠无不游。黄金自兀国士馆，黑貂且付胡姬楼。天子方祠太乙神，甘泉赋客争前陈。岂无蜀人扬得意，相如不救成都贫。蓟门駃騠雪花白，临别殷勤绕朝策。病夫竟逐车尘归，偃蹇衣冠失颜色。掉头汝誇五岳盟，鞭抶万象无留行。眼前岁星人未识，何用区区变姓名。
放舟
作者：王世贞
朝代：明

偶然走马去，忽复放舟归。倒日鲂鲤集，长天鹳鹤飞。钓童竹枝曲，浣女藕花衣。莫作它乡乐，江南春渐稀。
故东郡太守翟义为汉诛莽不胜而死其事甚伟而郡人不知祀之余始请祀于名宦祠为作翟义公歌
作者：王世贞
朝代：明

东郡太守翟义公，欲嘘炎烬为长虹。皇天未启赤符子，一寸血作千家红。汝南殃及枯骨冢，濮阳改筑鲸鲵宫。中原掩耳宣大诰，偷泪自咏平陵东。侯王吏民四十万，何面死谒隆准翁。昆阳雷动虎踪灭，太液波沸蛙声穷。高庙不请政君罪，云台但书列宿功。秪今魏守祀名绩，俎豆不载何其蒙。尔曹只知狄司空，近闻依稀田侍中。世间万事在反掌，成败那得论英雄。椒浆一洒千古泪，灵旗忽若摇空濛。忆昨彭城过廉里，里中老人誇大龚。汉家九鼎二子在，呜呼岂系桐江风。
故人卓澄甫光禄补官北上过金陵饮官舍赋此送之且订留署之约
作者：王世贞
朝代：明

颠倒欣相命，翻飞不自胜。词人武林社，天子大官丞。醉态倾嵇叔，高标愧李膺。望迷金掌露，坐莹玉壶冰。我自难燕市，君应乞秣陵。莫嫌留署冷，官酒尚如渑。
故人周士昌以宗伯董公书来视余值方倦奕乞一诗而归
作者：王世贞
朝代：明

机心老欲尽，对客厌围棋。汝挟孤山授，唯容太傅知。春堤几两屐，秋省一篇诗。便是饶归计，从人笑数奇。
故人王逢年书来云留辟太保府中书记多甘泉应制之作且为日东访余于青州率尔言答
作者：王世贞
朝代：明

在屈龙从蠖，乘伸鹄为凤。言念子渊材，无惭部史贡。讲德既有述，得贤能无颂。夕吐丞相茵，晨割大官供。骖乔白鹿新，祠滇碧鸡重。隐大难为名，才多不自用。远戍欢鲤椷，孤臣抱醯瓮。朝星稷下士，汗雨临淄众。赤丸昼瞥起，绿沈春恒动。敢衰拥彗迎，恐乖炙毂送。愿以湖海心，托君云霄梦。
故令尹关中王翁修西方业而滇南王太学持即心之说胜之颇成龃龉寻太学入谒博士选将行余呼酒与息诤而别
作者：王世贞
朝代：明

关中王翁慕乐邦，焚香礼诵朝暮忙。两儿计偕从放落，一媪牵衣任夜长。滇南王生拍手笑，翁岂欲产莲花房。野人心净佛土净，有口不复挂西方。问余谁者得衣钵，余亦左袒滇南王。忽然别我向京辇，谒选且赴中书堂。蹇驴席帽辞江乡，此时关中意气强。远公破例沽米汁，留与彭泽同一觞。天宫人世俱茫茫，它年但坐青毡破，不妨归去无津梁。
故关
作者：王世贞
朝代：明

四塞河山险，中通一线行。雄关蔽全赵，叠嶂拱神京。尺地分寒暑，中天各晦明。秋英开绣壁，夕照吐金城。屋似浮空置，田疑傍汉耕。云根穿作窦，石髓借为粳。树杂旌旗拥，峰陪剑戟迎。符从襄子计，阵拟率然名。广武堪称客，成安未晓兵。古来兴废事，太半误儒生。
故宪佥彭公尝莅秋省乃孙端朝更践其地赋此纪之
作者：王世贞
朝代：明

署里曾传玉树高，一麾湖海倦旌旄。朅来华族称鸠氏，争道名家有凤毛。北斗春云听旧履，白云秋色满仙曹。亦知元凯多卿裔，为拟新词比佩刀。
故将军何维圣自维扬来礼昙师毕即出新编见示斐然之感遂成四韵赠之
作者：王世贞
朝代：明

何逊在扬州，轻舠访娄浒。骠骑雅佞佛，将军不好武。旃檀袅犹馥，牟尼烱还吐。毋使罔象求，留之媚灵腑。
故将军曾侯子澄见访长歌赠之
作者：王世贞
朝代：明

曾侯意气高天云，少小弯弓三百斤。抗表那愁中执法，入门长揖大将军。尺书立扫无诸烬，一箭能收下濑勋。名大中山饶谤箧，家贫太史絓深文。脱骖始释越石父，买丝肯绣平原君。归来自种南山豆，有饭仍夸菜三九。春秋癖喜元凯先，月旦评甘子将后。亭午方餐法喜食，六时不醉声闻酒。林间豹蔚长迷雾，匣里龙渊空犯斗。偶闻时事忽抚膺，及语功名但摇首。扁舟过我娄江城，紫气煜煜如拖旌。主人病聋复病哑，枉汝谈佛仍谈兵。初疑藕孔修罗出，稍觉莲花般若生。天下总需公辈在，人间岂数王郎名。何如抖擞无明尽，携手金鳌顶上行。
故将李弃官学道垂九十矣而参方不休赋此赠之
作者：王世贞
朝代：明

垂杨左肘莫生悲，老树新荑也未迟。塞外只知摧万骑，身中可晓杀三尸。五千文是君家祖，八百名元李氏儿。会得黄庭一句意，不须天际觅钟期。
故少司马杨师邀游城南别业四首
作者：王世贞
朝代：明

回首虞卿解印年，自将耕凿答尧天。乌皮总是看山几，白水俱成负郭田。别墅围棋同谢傅，后堂呼酒胜彭宣。向来何限横经侣，寂寞谁当问守玄。羊肠历遍始回车，燕尾环流定卜庐。横海尚传杨仆战，徙陶仍用计然书。池荷拆露珠从落，垄稻排云锦尽舒。二顷秫田应不少，高阳门客肯留馀。醉里轻舠点暮云，悲歌伏枥不堪闻。青山暗授流言指，白日平将战色分。鱼鸟看来曾是阵，鹳鹅惊处莫言军。江南匹练全堪展，何必麒麟更写勋。高枕衡漳十四春，尊前论旧各怜身。何当绛帐传经客，也是青门学圃人。一醉乡心时自起，五湖秋事未全贫。少微中夜应难辨，来日风尘碍角巾。
故少司马杨师邀游城南别业四首·其一
作者：王世贞
朝代：明

回首虞卿解印年，自将耕凿答尧天。乌皮总是看山几，白水俱成负郭田。别墅围棋同谢傅，后堂呼酒胜彭宣。向来何限横经侣，寂寞谁当问守玄。
故少司马杨师邀游城南别业四首其三
作者：王世贞
朝代：明
体裁：七言律诗

醉里轻舠点暮云，悲歌伏枥不堪闻。青山暗授流言指，白日平将战色分。鱼鸟看来曾是阵，鹳鹅惊处莫言军。江南匹练全堪展，何必麒麟更写勋。
故少司马杨师邀游城南别业四首其二
作者：王世贞
朝代：明
体裁：七言律诗

羊肠历遍始回车，燕尾环流定卜庐。横海尚传杨仆战，徙陶仍用计然书。池荷拆露珠从落，垄稻排云锦尽舒。二顷秫田应不少，高阳门客肯留馀。
故少司马杨师邀游城南别业四首其四
作者：王世贞
朝代：明
体裁：七言律诗

高枕衡漳十四春，尊前论旧各怜身。何当绛帐传经客，也是青门学圃人。一醉乡心时自起，五湖秋事未全贫。少微中夜应难辨，来日风尘碍角巾。
故河间守史公颜其庵曰蠹祝京兆为题卷文待诏赋之会其卷失去而公之嗣鸿胪尊丈命予追书以补予素拙于笔且吴下能为文祝家书甚众史丈必以见属者岂谓不佞亦有杜征南之癖耶故不辞而题于后
作者：王世贞
朝代：明

人间长物是雕虫，尔为三馀故不同。踪迹汗青科斗后，生涯垂白豕鱼中。绿窗明月应犹在，芸简芳烟旧已空。曾蚀神仙三遍字，可随苍蝶梦春风。
故相袁公管夫人寿篇
作者：王世贞
朝代：明

柏梁甫罢丞相咏，柏舟已咏夫人诗。门前罗雀久非昔，堂里丸熊将为谁。节劲冰霜翻见表，心长日月自成私。侯家岂少衔恩客，应是张苍入拜时。
故陈提举虞山湖园有感
作者：王世贞
朝代：明

前窗湖水后窗山，桃李棠梨树树殷。薄行只应红粉是，别将春色傍人间。尊前春事竞争新，忽忆陈王句里人。屈指古今行乐处，祇应唯有片时真。
故陈提举虞山湖园有感·其一
作者：王世贞
朝代：明

前窗湖水后窗山，桃李棠梨树树殷。薄行只应红粉是，别将春色傍人间。
故陈提举虞山湖园有感·其二
作者：王世贞
朝代：明

尊前春事竞争新，忽忆陈王句里人。屈指古今行乐处，祇应唯有片时真。
敕勒歌
作者：王世贞
朝代：明

银服匿，紫酡酪，宁胡阏氏奏汉乐。北风摄羊一万角，十道壮马不得索。
教坊妇
作者：王世贞
朝代：明

小拂乾红袖，新声十四弦。不知头已白，犹唱想夫怜。
敛霏亭
作者：王世贞
朝代：明

倦鸟初栖犹未还，一生贪看夕阳山。纵令收尽人间色，几点峰尖紫翠间。
散步
作者：王世贞
朝代：明

饭罢欲何适，独行扶兴长。出门青草径，随地绿萝庄。麦浪摇晴旭，松云逗晚凉。炯然鸥数点，吾意渐相忘。
散花峡
作者：王世贞
朝代：明

长年鼓棹穿岝崿，恰值春阑藤花落。一花堕帻酒一杯，懊恼东风不作恶。
敬美尚宝使秦有江藩之擢取道郧阳言别聊尔有赠
作者：王世贞
朝代：明

秦川杳霭一星稀，奉使仍闻有赐绯。但喜银鱼新佩好，不论金马旧游非。风回嵾岭栖鸿独，云满襄江去鹢微。寄语高阳诸社友，醉翁何日不思归。
敬美尚宝弟以七言长律卅句及洪崖图古方壶为寿倚语作答数亦如之而悽然之旨殊矣
作者：王世贞
朝代：明

叨开制府国西陲，听说悬弧已自悲。晚得一城如斗大，可云千骑上头宜。交同矍圃三差在，迹似湘峰九尽疑。地远青山无捷径，天寒白雪有连枝。洪崖画迹开元代，梁苑罍樽武帝时。万里并将棠棣颂，百年先废蓼莪诗。夜听风雨床难接，春勒池塘草更迟。五短久应输散骑，二难端合避僧弥。清朝尚玺强增秩，醉客将军谬保持。所愿赐绯行简并，宁容剪白表微嗤。雄心老骥羞人问，小技雕虫懒众知。今是昨非孤抱合，宦情文思一时衰。长怜北海如流语，未信平原柰乐词。家有鉴湖那用乞，车还下泽不言疲。由来损益多深味，学易年今尚可追。
敬美弟举南宫喜而赋此
作者：王世贞
朝代：明

书来綵笔纵横甚，此日春干气象高。燕市总先骐骥骨，谢家殊有凤凰毛。灯分太乙初携杖，锦夺东方旧赐袍。为报汝兄真长物，不妨投劾老林皋。
敬美弟有荅予寄怀之作适以奉贺归倚原韵为赠
作者：王世贞
朝代：明

十年岐路感商星，见和新诗未忍听。幸自归家同社燕，还将握手慰原鸰。南金价重留成镜，云母恩深宴作屏。莫以微涓夸湛露，高阳初酝若为醒。
敬美弟杜门信州移文乞休赋此寄之
作者：王世贞
朝代：明

寒霜日夜零，廓落成晏岁。羁羽坐空条，畴能不愁思。愁思望故乡，安为久留滞。故乡足稻粱，处者甘其惠。伏罗更以详，忽来诚可畏。不睹双飞凤，摩空适其志。晦显何足陈，无营乃为贵。侯生縻抱关，会计委宣尼。不复知身贱，焉知贵为谁。大块博物形，自古多参差。得失若浮萍，泛者偶值之。高位多折腰，韦缟乃信眉。黄鹄游于田，尺鴳笑其卑。狎世诚非易，避人良岂宜。彭蠡汇大江，洪波浩洋洋。零雨久滞淫，牛斗摄其光。匣中双飞龙，生不铲名王。一旦埋槁壤，时时啸寒霜。□□貌若兰，不因风菲芳。盛年中自失，垂晚怨朝阳。逝晷不我还，抚壮当自详。无为爱一壑，坐使玄鬓苍。
敬美弟杜门信州移文乞休赋此寄之·其一
作者：王世贞
朝代：明

寒霜日夜零，廓落成晏岁。羁羽坐空条，畴能不愁思。愁思望故乡，安为久留滞。故乡足稻粱，处者甘其惠。伏罗更以详，忽来诚可畏。不睹双飞凤，摩空适其志。晦显何足陈，无营乃为贵。
敬美弟杜门信州移文乞休赋此寄之·其三
作者：王世贞
朝代：明

彭蠡汇大江，洪波浩洋洋。零雨久滞淫，牛斗摄其光。匣中双飞龙，生不铲名王。一旦埋槁壤，时时啸寒霜。□□貌若兰，不因风菲芳。盛年中自失，垂晚怨朝阳。逝晷不我还，抚壮当自详。无为爱一壑，坐使玄鬓苍。
敬美弟杜门信州移文乞休赋此寄之·其二
作者：王世贞
朝代：明

侯生縻抱关，会计委宣尼。不复知身贱，焉知贵为谁。大块博物形，自古多参差。得失若浮萍，泛者偶值之。高位多折腰，韦缟乃信眉。黄鹄游于田，尺鴳笑其卑。狎世诚非易，避人良岂宜。
敬美需次不调于秋夜倡和有庾公南楼之思走笔为答时予有岭右命
作者：王世贞
朝代：明

北游吾弟困长安，南徙而兄老一官。欺客秋风生裋褐，误人春事在弹冠。莫誇同调兰金易，纵得时名桂玉难。俗杀武昌中夜月，庾公那自折腰看。
数名·感怀在青州作
作者：王世贞
朝代：明

一壑违遂初，谬干有司试。二帙通闺籍，执戟聊需次。三守尚书郎，屏营虞吏议。四迁剖符竹，遂领东方骑。五子散中原，幽怀谁予寄。六奇内惭寡，儋圭焉所觊。七发既未工，安能令纸贵。八翼衡天门，畴为折其翅。九辨哀屈生，独洒咸阳泪。十载冠惠文，徘徊能无愧。百折冲波间，锋锷尽排坠。千石俄已逾，秋风发归计。万分竟何补，寥落身后事。
文殊洞
作者：王世贞
朝代：明

老大妙德躯，于焉暂栖止。犹胜运乖时，棹入粥锅底。
文漪堂临广池前为小浮玉
作者：王世贞
朝代：明

崇轩俯朱栏，修廊耸层观。文漪缘飔起，鯈鱼时泮涣。近岛如覆敦，遥岫若层案。聊携二三子，相与同兹玩。青山入我屋，素壁光凌乱。书以赏心辞，咏言仍三叹。
文漪堂之后凉风堂
作者：王世贞
朝代：明

凉风起苹末，集我凤凰条。小夺琴中理，时添酒外骄。回光泛芍药，遗响逗芭蕉。偶尔当三伏，欣然至久要。老夫凭仗汝，散发坐逍遥。
文王操
作者：王世贞
朝代：明

矫矫长离将翱翔兮，肃雍和鸣中宫商兮。奉王威灵揆不庭兮，庶邦子来后夫亡兮。上帝临汝敢遑宁兮，地道无成中心伤兮。
文皇御枪歌
作者：王世贞
朝代：明

天欲大统归文皇，健儿插羽起冀方。隆准重瞳美髯秀，如云黑帜绿沈枪。帜尾绒排七曜色，枪尖铁浴九秋霜。毋论此枪丈二尺，尺刃能为万人敌。㸌如掣电长绕身，袅若修蛇四生翼。衔枚直透深阵后，立表时悬伏兵色。白沟河溃呼吸中，金陵铁瓮无坚墉。保儿身手岂不健，凡介岂敢追真龙。紫茸甲彫赤骠死，若论元勋此枪耳。贯镞中穿悬昧白，捍刃痕多断鳞紫。星斗长依黼座边，虹霓不吐太平年。宁如汉祖斩蛇剑，武库风多遽上天。
斋室初成有劝多栽花竹者走笔示之
作者：王世贞
朝代：明
体裁：七言律诗

一室缘溪断俗尘，翛然吾自爱吾真。浇花怕结春时业，种竹防惊梦里神。梧叶到秋无那病，芭蕉过暑不堪贫。何如且放空庭在，月色风光好近人。
斋日作
作者：王世贞
朝代：明

兹辰方致斋，况乃停推剖。无事卧起迟，日色在杨柳。瓢壶盈豆粥，煮茗用当酒。诸君勿复言，予祷亦已久。
斋日子相考功投诗见怀且拟郊游之约有答
作者：王世贞
朝代：明

斋居初坐日斜时，树色馀霜春较迟。岂谓持衡青鬓客，翛然更忆白云司。人间得句名甘晚，海内论文心自知。君问垂鞭芳草意，五原车马未堪追。
斋日柬汝钦博士
作者：王世贞
朝代：明

昼馀公事简，独坐候斜阳。偶却琴书扰，时闻花草香。清斋予不厌，别思尔俱长。后夜知谁醉，惟言恨太常。
斗鸡篇
作者：王世贞
朝代：明

雄吹间清鼍，列綵冠长筵。上客不言快，主请更乐端。金骹抗高尾，介距何轩轩。虚憍争恃气，竦立怒仍专。星炬闪朱眸，飙轮搏双拳。嗉血何漓漇，峨冠坼如莲。为君效一决，微命安足言。宁如东郊雉，伏窜受人怜。
新乐大王明德懿亲肩美齐献被礼服义趾称河间耳顺已逾国储未立迩者熊梦奕奕麟趾振振凡在同声俱廑称庆敬成七言律以弁卷端
作者：王世贞
朝代：明

阿监传呼银钥开，分明玉树主君栽。渥洼马出真龙种，东海珠生老蚌胎。春暖雪宫添滃郁，地尊青社吐崔巍。即看同姓诸王表，琬琰镌名上帝台。
新乐端惠王挽诗一首
作者：王世贞
朝代：明

帝纪年元狩，先王建社初。地分齐渤海，亲比汉朱虚。壁有先贤籍，门多处士车。蛟龙一夕变，鸡犬亦无馀。明月空丹辇，流云自绮疏。犹闻刘向在，能读枕中书。
新城道中
作者：王世贞
朝代：明

马首今何适，萧然爱此身。夏霖迁古道，秋色佐归人。稍觉黄沾柳，时看白点蘋。任它风雨态，不解令伤神。
新安汪将军父尝从戚都督平闽寇积功至三品将军有文武才弃诸生谒大司马铨得父官以归赋此壮之
作者：王世贞
朝代：明

忆昨嘉隆际，乾坤辟睿谟。飞书购闽越，挟筴走匈奴。一入楼船幕，双悬虎豹符。蒿莱国士见，乔木世臣俱。接武人如玉，敦诗将是儒。看君燕颔在，投笔未应孤。
新安汪惟一徐使君子与门人也以尝侍李于鳞先生刻其白雪楼集赋二章赠之
作者：王世贞
朝代：明

客有儒中侠，人怜身后名。言从徐孺子，得尚济南生。山水存遗操，冰霜问旧盟。莫将青凤翮，到处觅兼城。识汝沾沾意，曾因御李君。死犹能借客，生可罢论文。附骥吾何有，登龙世所闻。祇应今夜月，鹤背怅离群。
新安汪惟一徐使君子与门人也以尝侍李于鳞先生刻其白雪楼集赋二章赠之其二
作者：王世贞
朝代：明
体裁：五言律诗

识汝沾沾意，曾因御李君。死犹能借客，生可罢论文。附骥吾何有，登龙世所闻。祇应今夜月，鹤背怅离群。
新安汪惟一徐子与门生也李于鳞作长律题其竹丘卷云截作武陵溪上笛方知马援有门生惟一出以示余则于鳞仙逝矣感叹之馀辄步以赠
作者：王世贞
朝代：明

万竹霜秋逼坐清，一丘君计已垂成。扬州筱簜真为美，王氏琅玕旧有名。坼地苍鳞争峭茜，干云翠尾出峥嵘。中山郁作龙蛇走，嶰谷裁将鸾凤鸣。若遇嵇康须把臂，偶同张荐欲逃荣。渭滨业就封堪素，梁苑篇高席不争。欲识汪伦歌日面，还怜李白醉时情。武陵何限伤春语，并入山阳笛里声。
新河道中
作者：王世贞
朝代：明

谁遣风尘里，沧浪意不违。波光一雨合，秋色众山归。乍可渔竿老，那能马足肥。长歌向林薄，红叶尽翻飞。
方与客谈园池之乐而有索书戚大将军者因纵笔戏赠
作者：王世贞
朝代：明

碧涟朱舫幕青油，千骑何须拥上头。雨后旗鎗新茗合，风前剑戟嫩篁抽。编篱别按屯湟垒，对局争先捣魏谋。君自不封如李广，野夫时号醉乡侯。
方仲美博学有文而时时使酒依吴明卿居武昌从访弇中有赠
作者：王世贞
朝代：明

别我方千近十年，武昌鱼美足留连。书从七略能穷讨，字向三仓有秘传。倚醉漫夸文举客，长贫忍挟退之钱。纵令相见无饶润，去后那能不可怜。
方众甫过我山园有赠
作者：王世贞
朝代：明

姓字非豪举，文章是大方。一尊凌岝崿，并艇狎沧浪。宛尔祗林日，悠然得汝长。久知名避我，只合醉为乡。
方子出示吴徐二子诗有感
作者：王世贞
朝代：明

二子吾诗南，苍茫散星斗。招提终天泪，万象俱頫首。如何双骊珠，荧荧落君手。虬虎攫春冥，风雷走晴昼。须眉恍相值，谈笑若在口。薄谪吾人事，荣名定谁久。匡庐武夷间，真宰亦知否。
方德新侍御见访分韵得蓬字
作者：王世贞
朝代：明

十载风尘意气中，剧知倾盖解相同。朝阳此际多鸣凤，野父由来不避骢。出匣星文欣自吐，当樽风色为谁雄。君看万里比邻在，把袂毋劳叹转蓬。
施殿司
作者：王世贞
朝代：明

施殿司，不了事。可怜一片心，化作千载泪。窃国误国凡几辈，夜博氍毹满堂醉。千人颦眉万人指，不见头颅化为水。我疑古来少剑客，不然剑客非男子。
旅店夜酌
作者：王世贞
朝代：明

蹇驴秋色易黄昏，穄米茅柴老瓦盆。笑杀憨人周柱史，偏将紫气恼关门。
旅思
作者：王世贞
朝代：明

阊阖门前尘满空，不堪烟树落江东。高秋梦断金茎露，永夜愁闻玉杵风。万里沙头谁钓艇，几人天际共归鸿。书空咄咄悲殷浩，蛮语钩辀效郝隆。
旅梦作恶书此自解
作者：王世贞
朝代：明

沟壑偶不死，来为世人弄。太湖七千顷，烟霞竟谁共。残月将曙来，清钟应霜动。殇子久已觉，彭聃犹然梦。去去勿复陈，吾生有吾重。
族孙亮臣少而孤伯子詹录教之成乡荐赋赠伯子
作者：王世贞
朝代：明

仪部昔弥留，手抚二尺孤。岂不念芳馥，畴当庇其雏。有梓代为乔，结荫亘天衢。风霜不见侵，雨露日夜敷。青葱两玉树，慨此同根株。既成孝廉名，重为割膏腴。千秋许少府，友让名不孤。
无凭
作者：王世贞
朝代：明

一归恒在念，万事总无凭。病入中年易，愁因薄暮增。世情工顿挫，吾意岂飞腾。渐觉交游少，时能觅酒僧。
无忧王
作者：王世贞
朝代：明

无忧王，昔作童子戏。抟沙奉世尊，遂登铁轮位。以此夙因皮肉粗，宫中为欢不成娱，三千娇女并就屠。拔将蔑戾车，生主阿鼻狱。镬汤与火床，碓剉诸业毒。但入不得出，入者已非一。不独祸平人行复，赚王入烹烧恶狱。主刬平，生阿鼻。昔作无厌杀，今作无厌施。发取八万四千佛舍利，立造八万四千窣堵波。一夜役鬼神，为我分置娑婆。九十六千亿黄金，不如当时一掬沙。金器银器及铜瓦，不如最后半诃摩。勒果摩登伽鸯崛摩，一念回向成阿罗。福德可似人王多，倘不蚤悔将奈何。
无锡陈生自樊山王邸来将梓其诗乞序姑与饭而以二绝句止之
作者：王世贞
朝代：明

词客淮南气若云，莫疑山叟怯相闻。自然鸡黍田家有，只是无名可借君。平台新赋许谁贤，惟有相如赐独偏。若要上林天子问，吮毫应更十余年。
无锡陈生自樊山王邸来将梓其诗乞序姑与饭而以二绝句止之·其一
作者：王世贞
朝代：明
体裁：七言绝句

词客淮南气若云，莫疑山叟怯相闻。自然鸡黍田家有，只是无名可借君。
无锡陈生自樊山王邸来将梓其诗乞序姑与饭而以二绝句止之·其二
作者：王世贞
朝代：明

平台新赋许谁贤，惟有相如赐独偏。若要上林天子问，吮毫应更十余年。
无题
作者：王世贞
朝代：明

七宝流苏帐，金钿与定情。十年春梦断，恍忽似前生。
日出入歌
作者：王世贞
朝代：明

日出东旸谷，赤若赤琼毂。日入西虞渊，赪若赪玉盘。空中日稍定，团团黄金镜。南陆令我暖，北陆令我寒。寒暖嗟自可，为汝销朱颜。但见日出入，不见日后先。长歌出入歌，起我长恨端。
日长至为悬弧之辰夜半起坐偶成
作者：王世贞
朝代：明

子夜不成眠，篝灯对黯然。微阳欲动后，老我未生前。但喜初长日，毋论向暮年。悟来仍悄悄，收得渐绵绵。线任儿曹益，弧从耆宿悬。无人识余意，香火竞喧阗。
旧有诗赠月溪上人将十年今春至吾州讲经毕过我小祇园言别更成一章赠之
作者：王世贞
朝代：明

十年高坐许重登，不向无机说小乘。破尽六宗犹竖拂，听来半偈是传灯。谈时舍利祥光显，到处军持法雨兴。若问中丞何似业，居然退院一闲僧。
早入庐山首路作
作者：王世贞
朝代：明

徙符五岭外，归沐三冬前。及兹道彭蠡，九叠青依然。授衣变寒暑，击汰改流连。决策扣庐君，蓐食理枉阡。微月隐纷纶，流云渐芊眠。树杪生遥曙，草际出哀泉。来奇若故赏，新踪繇往缘。分无幽栖躅，慨焉叹诸贤。
早春同于鳞公实访谢茂秦华严庵
作者：王世贞
朝代：明

吾与二三子，行游览物华。暖仍幽径雪，寒未给园花。客熟能为黍，僧贫只施茶。更愁归兴促，骑马问人家。白社迟安石，青林叩远公。乾坤吾辈在，身世几时同。草树寒辉后，松杉暝色中。重来应烂漫，一笑虎溪风。
早春同于鳞公实访谢茂秦华严庵·其一
作者：王世贞
朝代：明

吾与二三子，行游览物华。暖仍幽径雪，寒未给园花。客熟能为黍，僧贫只施茶。更愁归兴促，骑马问人家。
早春同于鳞公实访谢茂秦华严庵·其二
作者：王世贞
朝代：明

白社迟安石，青林叩远公。乾坤吾辈在，身世几时同。草树寒辉后，松杉暝色中。重来应烂漫，一笑虎溪风。
早行河间道中
作者：王世贞
朝代：明

夜阑鸡鸣不掩关，清霜作丝尘作颜。春星马首时欲堕，桃花屋头未暇攀。居人自歌枣纂纂，行子颇畏车班班。瀛州城北半陂水，羡汝沙鸥相对閒。
早起
作者：王世贞
朝代：明

初月将曙辉，亭亭澹空碧。微星渐以隐，存者犹历历。玄蝉乍停号，宿羽时鼓翼。时至钟未鸣，僧懒更成寂。乃至欲观心，悠然不可得。
早起书怀
作者：王世贞
朝代：明

晨鸡四鸣号，天地犹未白。仰见众星低，历历如可摘。揣来浩无端，数往已为迹。言念乘轺始，徂岁三代易。谬以理解资，而当髋髀役。何悟茧丝辰，膺此保障责。桑计非所工，商刑焉能择。稍清萑苻泽，未愧莱芜室。蒿目中竟乖，蓬心逝安息。次且类羝藩，犹豫托鸡肋。畴当邻畏途，为我一察识。
时事有感
作者：王世贞
朝代：明

闻道三吴血，犹腥大海涛。运筹人自异，推毂帝频劳。白羽军符峻，黄金甲第高。普天嗟玉石，吾计屈蓬蒿。娇小私相命，牵衣哭路傍。几时堪翠靥，何物是红妆。綦履春风薄，掖庭秋夜长。尧年如有赖，微质等朝霜。
时事有感·其一
作者：王世贞
朝代：明

闻道三吴血，犹腥大海涛。运筹人自异，推毂帝频劳。白羽军符峻，黄金甲第高。普天嗟玉石，吾计屈蓬蒿。
时事有感·其二
作者：王世贞
朝代：明

娇小私相命，牵衣哭路傍。几时堪翠靥，何物是红妆。綦履春风薄，掖庭秋夜长。尧年如有赖，微质等朝霜。
昆山别张通参丈人
作者：王世贞
朝代：明

风尘吹逆旅，天地老垂纶。共醉青山色，偏伤远道神。离前多怯酒，乱后各怜身。欲作披襟话，秋霜鬓易新。
昆山王大尹汝平入拜客部员外郎
作者：王世贞
朝代：明

琴声不断宓生堂，再见除书出未央。圣主久宽宗正法，词人多拜客曹郎。江波尽叠尊前泪，山月将充橐里装。若语赐金增秩事，中兴循吏有辉光。
昆溟歌赠楚人曾生麟兆
作者：王世贞
朝代：明

我闻西有昆崙山，山高不可测，天地垂欲合。又闻东有大溟海，海深不可测，日月所出没。元始丈人窍鸿濛，搏揣两气为两雄。上有玉京下三酆，真仙灵皇之所封。神鳌背负玫瑰柱，烛龙口作玻璃宫。嗟嗟，丈夫乃在世间，龌龊那能言。我欲抗手如鸟奋笼，我欲振足如兽触藩。飘然凌虚出紫垣，八景玉舆三素幡。章亥为向导，造父为乘轩。白鹄血腥岂足洗，苍虬翼在时腾翻。焉知身所诣，但见历历千白榆，举头若可扪昆崙。城何森切，光彩一何凌乱。时听嘈嘈声，天门漏银汉。玉女碧绡冠芙蓉，粲然半启含桃红。为言此水既东逝，划作双带横寰中。一月一书附赤鲤，但逝不返如秋蓬，咄哉恨杀扶桑公。殷勤语王叟，掉头忽东去。下见扶桑公，其居半云雾。醉我玄霞浆，三日不得语。一语一泪零，泪下如悬河。天老吝相假，遂无西逝波。扶桑公，可柰何，曷不学王叟，耿耿径寸间，挥霍宇宙若弹指。五岳五拳石，四渎四杯水。道逢楚狂人，自称昆溟子。问余何方来，又复问所以。昆溟子，汝亦知南溟有鱼名曰鲲，鲲之大不知几千里。化为鹏，鹏之大亦不知几千里。鲛宫水击白波立，羊角风抟黑云起。朝从南溟游，夕宿昆崙阯。噫吁戏，男儿变化竟如此。
昌乐道中
作者：王世贞
朝代：明

马足萦溪转，莺歌引樾听。波摇积气白，山琢断云青。细雨农颜破，轻寒客思停。绝怜疏柳外，出没小辎軿。
昌平侯铁劵歌
作者：王世贞
朝代：明

英皇昔日困鱼服，惨淡四庙精灵哭。乾坤膏血付边马，乌鹊昼向行人啄。于公石帅独当柄，指顾号令无翻覆。天下勤王颇不少，杨侯上谷能神速。鸣鞭游骑出飞狐，咋指单于遁涿鹿。候气已见平吞敌，左右弧矢垂双箙。居庸关头落日黄，饥卒尽饱降人肉。新皇论功独召宴，剑履醉向明光宿。貂蝉换出惊妻子，犀玉手授称腰腹。当时报功恨不极，促制铁劵黄金饰。无论此劵一尺铁，带砺河山开社稷。百年倏忽岂更远，里门不朱插荆棘。洛下唯闻许史封，边陲尚指杨王力。即看铁劵黑似漆，金书，黯■无颜色。岂唯金书无颜色，侯家子孙看不识。为道己巳年间事，始复吞声泪填臆。昨者蓟门火，横连甘泉北。捷书未必当贼锋，血战还应长见抑。尚方之劵陈如山，男儿赤手那可得。君不见濠梁勋旧奚足数，坟墓秋霜窜鼷鼠。于公丧元石帅族，风尘久赖成心膂。
明下童曲
作者：王世贞
朝代：明

结束珊瑚钩，㚟跃果下骝。问渠那得尔，祖父豫章侯。
明佐游梁无资作歌见援聊此奉复
作者：王世贞
朝代：明

北风吹汉银涛颠，客星夜簸不得悬。自从幞被青州出，陶令囊空无一钱。陨涕仓皇诀妻子，行乞佯狂燕市里。落日谁怜故貌非，青云久信雄心死。吾家弱弟惭小陆，洛下东西两间屋。披肝未拟阊阖回，洒泪如添海波续。门前春雨新绿苔，长安车辙无时来。杜鹃吞声鹡鸰哭，空庭寂寂荆花开。王郎昔卧平津馆，裘马春生上林晚。不合污它丞相裀，何人更进王孙饭。月比侏儒少一囊，谁怜贫病有东方。昨夜细君应见让，不如枚叔去游梁。慷慨相逢并羁旅，狐白何当禦君暑。亦知羊角卧空山，亲在微躯未堪许。
明卿与诸君过澹圃分韵得穷字
作者：王世贞
朝代：明

无辖何须畏孟公，家园不腆有春风。昼长榆影傀俄后，溪静人声杳霭中。奏我朱弦吴楚合，感君青眼弟兄同。兴来俗物难轻败，源隐桃花未怕穷。
明卿为删定余诗谢之
作者：王世贞
朝代：明

黯淡看人足，峥嵘得句过。偶然酬造化，未敢问江河。后世谁相定，浮生肯自多。还须太玄就，埋著楚山阿。
明卿以古诗见贻谓同日得吾兄弟书且感子与之讣辞旨酸楚仆所倚和几不忍读矣
作者：王世贞
朝代：明

北风摧雁行，一飞一栖止。虽不罥网罗，相距数千里。噭噭双鸣声，何当堕江汜。赖此同心人，征弦寄流水。俯仰天地间，慨焉数知己。晨宿次第沈，夕照易迁晷。毋为往者叹，来者孰离此。生味日以漓，代舍日以圮。抱此百世知，有涯谁为纪。荆棘旦暮长，幸其当涂轨。寄声勉加餐，相将保田里。
明卿子相夜过
作者：王世贞
朝代：明

折简凭过散寂寥，汉宫华月绮春宵。青云坐向论心失，白雪歌容攘臂骄。五子中原天未厌，千秋吾道日相要。城钟渐送栖乌起，冠盖长安总自饶。
明卿子相过饮谈数有感
作者：王世贞
朝代：明

不惜颜酡醉玉壶，狂来击缶竞乌乌。巴歈和雪心难下，碣石谈天思转孤。入夜星辰元不没，异时河岳递相扶。西京七贵俱堪数，肯向唐生问有无。
明卿席上赠别于鳞分韵
作者：王世贞
朝代：明

叠鼓鸣笳出蓟门，停骖回首视中原。病馀丘壑吾仍在，别后风尘尔更尊。岂为衣冠成落魄，向来词赋失销魂。何人泣对陵阳石，车马纷纷未可论。
明卿由给事外谪贻书见报怅然有答
作者：王世贞
朝代：明

怪尔缘狂谪，书来转更狂。一官任湖海，十口厌文章。后进吾俱畏，浮名众亦妨。不须歌九辨，春雪满三湘。
明卿约以秋月枉驾寻有诗来改订春期赋此促之
作者：王世贞
朝代：明

虚传嵇驾入秋来，实恐猷船兴尽回。高枕转深今雨味，故人元是客星才。匣中霜色寒孤剑，床底春声怨旧醅。见语花时能鼓楫，教令日日探江梅。百年岐路死生分，垂白依然两广文。郢雪更谁能和我，吴山何处不宜君。还因浩荡期春水，莫使虚无似楚云。解道海鸥能见忌，即今林鹿已成群。
明卿约以秋月枉驾寻有诗来改订春期赋此促之·其一
作者：王世贞
朝代：明

虚传嵇驾入秋来，实恐猷船兴尽回。高枕转深今雨味，故人元是客星才。匣中霜色寒孤剑，床底春声怨旧醅。见语花时能鼓楫，教令日日探江梅。
明卿约以秋月枉驾寻有诗来改订春期赋此促之·其二
作者：王世贞
朝代：明

百年岐路死生分，垂白依然两广文。郢雪更谁能和我，吴山何处不宜君。还因浩荡期春水，莫使虚无似楚云。解道海鸥能见忌，即今林鹿已成群。
明卿自楚驰信相问云秋后当访我金陵以一诗贺儿骐豋第以六诗苦旱答之
作者：王世贞
朝代：明

楚波如黛泻潺湲，美有双鱼尾更殷。中散已申秋后驾，巨卿从破别时颜。乍悲云汉黎民咏，忽羡星辰父子班。解道起然无物念，人间忧乐也相关。
明卿诸君再过弇园分韵得园字
作者：王世贞
朝代：明

日日呼儿扫筚门，即看春夜为谁繁。论心自古平原酒，有句重过何氏园。移病故人当不厌，避贤词客暂称尊。唯怜济胜无多具，报尔空梁落月魂。
明卿诸君再过弇园分韵得园字
作者：王世贞
朝代：明
体裁：七言律诗

日日呼儿扫荜门，即看春夜为谁繁。论心自古平原酒，有句重过何氏园。移病故人当不厌，避贤词客暂称尊。唯怜济胜无多具，报尔空梁落月魂。
明卿走酹先司马墓贞以病不克从仅家弟侍行志痛志感
作者：王世贞
朝代：明

垄首愁云结夜台，墓田松柏恸余栽。百年玄草侯芭在，万里生刍孺子来。羁病转深乌鸟痛，独栖谁和鹡鸰哀。但悬吴剑宁论晚，何事星文黯不开。
明卿过子相邀予以召客不赴闻二子有作赋此
作者：王世贞
朝代：明

淰淰春云暗，霏霏冻雪开。故人何玉倚，中夜自珠来。气角千人废，雄争万古回。纵横甘汝辈，酬酢强吾才。世态频攻懒，乡书未拨哀。避名将罢咏，仇病并辞杯。咫尺乾坤妒，浮生日月催。不禁飞动色，清漏坐徘徊。
明月湾
作者：王世贞
朝代：明

扬舲汎渺漫，秋气逼尊寒。早饷炊烟合，人家渔网宽。波心插柳翠，石骨嵌枫丹。此夜冰轮色，千年水殿看。
明月篇
作者：王世贞
朝代：明

长安月，团团薄太清。初见扶光浴东海，俄看垂象满西京。东海一轮承日起，西京万户回光里。叶叶坠云衣，溶溶飘露蕊。露蕊云衣湿奈何，三衢九陌胜偏多。鳷鹊观头银作栋，凤皇池内玉为波。谁家冶女能閒坐，若个游人不啸歌。此时汉帝发长扬，白马鸣珂返建章。群乌争宿玫瑰树，双燕元栖玳瑁梁。甲帐全铺云母润，湘床欲透水晶凉。亭亭绰约还旖旎，宛宛参差更颉颃。小解罗缡交菡萏，回看碧瓦甃鸳鸯。别有愁规永巷中，轻寒如水浸房栊。葳蕤尽涩朱门锁，飒瑟偏归玉井桐。陈后黄金买夜色，班姬纨扇箧秋风。千年羿嫔长生药，百鍊秦王照胆铜。捣兔分辉浑不羡，栖鸾顾影半成空。分辉顾影愁无已，天上人间略堪拟。先驱蹀？富平家，后引鞦韆冠军里。琥珀千钟写不寒，珊瑚七尺看逾紫。吹箫弄玉醉楼头，夺篦秦宫卧花底。为道难忘复易知，结愿同生便同死。东家羁妇望刀环，西邻弃妾守钗钿。织成霞绮愁难写，捣尽霜砧响不传。熠耀熹微时自没，络纬刺促解相煎。明添密障银灯恨，暗促芳机玉箸悬。玉箸银灯耿沾臆，龙城一去无消息。军前刁斗郁边声，匣里芙蓉炼玄魄。片片精光应太阴，声声凄调中无射。候满俱惊似璧圆，临流忽映如丝白。托梦还乡未有期，驰辉见君浑不得。初二三夕展蛾眉，四五明蟾已蔽亏。君听乐府关山月，只向征人唱别离。
明月篇
作者：王世贞
朝代：明
体裁：古风

长安月，团团薄太清。初见扶光浴东海，俄看垂象满西京。东海一轮承日起，西京万户回光里。叶叶坠云衣，溶溶飘露蕊。露蕊云衣湿奈何，三衢九陌胜偏多。鳷鹊观头银作栋，凤皇池内玉为波。谁家冶女能閒坐，若个游人不啸歌。此时汉帝发长扬，白马鸣珂返建章。群乌争宿玫瑰树，双燕元栖玳瑁梁。甲帐全铺云母润，湘床欲透水晶凉。亭亭绰约还旖旎，宛宛参差更颉颃。小解罗缡交菡萏，回看碧瓦甃鸳鸯。别有愁规永巷中，轻寒如水浸房栊。葳蕤尽涩朱门锁，飒瑟偏归玉井桐。陈后黄金买夜色，班姬纨扇箧秋风。千年羿嫔长生药，百鍊秦王照胆铜。捣兔分辉浑不羡，栖鸾顾影半成空。分辉顾影愁无已，天上人间略堪拟。先驱蹀�富平家，后引鞦韆冠军里。琥珀千钟写不寒，珊瑚七尺看逾紫。吹箫弄玉醉楼头，夺篦秦宫卧花底。为道难忘复易知，结愿同生便同死。东家羁妇望刀环，西邻弃妾守钗钿。织成霞绮愁难写，捣尽霜砧响不传。熠耀熹微时自没，络纬刺促解相煎。明添密障银灯恨，暗促芳机玉箸悬。玉箸银灯耿沾臆，龙城一去无消息。军前刁斗郁边声，匣里芙蓉炼玄魄。片片精光应太阴，声声凄调中无射。候满俱惊似璧圆，临流忽映如丝白。托梦还乡未有期，驰辉见君浑不得。初二三夕展蛾眉，四五明蟾已蔽亏。君听乐府关山月，只向征人唱别离。
明辅方伯走使驰书数千里询我汉上盛言新筑不减祗园然颇以索居为叹聊成二律奉赠因抒鄙怀
作者：王世贞
朝代：明

怜君新筑晋祠幽，五柳当门山满楼。昼永琴樽宽自得，春深车马僻难求。孤云似客能分坐，片石闻禅解点头。犹有旧交时搅念，西风吹雁下襄州。紫衫抛后鬓全鬒，六见桃花源水春。题笔不为绵上语，灌园偏忆汉阴人。行藏盛世难论迹，离合中年总爱身。若问宦情何所道，苔衣生戟耳生轮。
明辅方伯走使驰书数千里询我汉上盛言新筑不减祗园然颇以索居为叹聊成二律奉赠因抒鄙怀·其一
作者：王世贞
朝代：明

怜君新筑晋祠幽，五柳当门山满楼。昼永琴樽宽自得，春深车马僻难求。孤云似客能分坐，片石闻禅解点头。犹有旧交时搅念，西风吹雁下襄州。
明辅方伯走使驰书数千里询我汉上盛言新筑不减祗园然颇以索居为叹聊成二律奉赠因抒鄙怀其二
作者：王世贞
朝代：明
体裁：七言律诗

紫衫抛后鬓全鬒，六见桃花源水春。题笔不为绵上语，灌园偏忆汉阴人。行藏盛世难论迹，离合中年总爱身。若问宦情何所道，苔衣生戟耳生轮。
昔年归卧江左新安汪惟一惠我五湖长印不出者再稔岁矣庚寅春永嘉林逸民仍刻以惠我不五日许放归一绝志喜即题扇赠之
作者：王世贞
朝代：明

一竿当日钓菰芦，蓑底名衔长五湖。却被鸱夷生夺去，劳君仍与旧鱼符。
昔白文公有诗赠裴淄州其起句云九十不衰真地仙余以此例赠九十翁者凡五人矣莆田林方渠公以名进士官至郡守累进阶正三品今年寿九十二而其子敬夫复以雷阳守便道彩侍毋论五人者仅一宗马湖雁行即所谓裴淄州者当亦不及也喜羡之余敬步前韵授之俾歌以称觞
作者：王世贞
朝代：明

九十不衰真地仙，阿谁诸福似君全。生儿自授诗三百，请禄同豋石二千。旧憩棠阴青蔽亩，亲栽槐色翠摩天。壶公山静堪斟酒，延寿陂清好放船。尚父少惭多偃蹇，启期衰觉转颠连。林家故是宽乔木，行看双标纪大年。
昙阳子性命三十六体仙篆歌
作者：王世贞
朝代：明

地衣味美身无光，欲凿不凿混沌忙。结绳诸繁忽已忘，河马洛龟亦披猖。平林夜鬼愁羲苍，鸟迹而下至岐阳。彼籀之徒始滥觞，斯高小竖澜遂狂。吾师八法初未详，冶炼至阴成干刚。悟性立命寿无疆，遂谒金母朝紫皇。授以三元明光章，悯余溷浊同秕糠。示以性命俾不忘，字字心画纮天纲。三十六气枢雷罡，七十二字拱素王。星回汉流雨露香，龙跳虎卧鸾鸿翔。魄夺秦汉超黄唐，十二小劫追赤明。邺架夜色何煌煌，检之白玉尺锦囊。五色流苏束牙箱，山卿俗书点良常。王烈不识怜嵇康，紫点未肯传杨郎。我生何幸依大方，此书此躯偕未央，蕊珠人鸟长彷徉。
映江曲
作者：王世贞
朝代：明

杏脸杨柳眉，秋江映如觌。那能映妾心，令君一察识。
春事
作者：王世贞
朝代：明

即论春事未阑残，病间尊罍好共宽。东第花神时烂漫，西园竹使日平安。浮云不碍乌皮几，细两偏宜紫箨冠。自废祇缘孤癖在，将无人拟素封看。
春云怨·饮酒
作者：王世贞
朝代：明

风僝雨僽。渐柳眠无力，花如中酒。睡怯象牙寒悄，幽梦几回浑不就。燕搊华弦，莺调清管，细谱新词杜鹃噣。行路方难，归期无据，愁与闷相守。芳醪点出天公手。解翻寒作暖，撺辰成酉。枕畔华胥暂拖逗。青眼朦胧，一任长门，送来银漏。未举尊前，乍停杯后，半刻也堪白首。
春夕同于鳞子与访公实时公实在告将归岭南分韵声字
作者：王世贞
朝代：明

春暮和烟满凤城，茂陵词客病金茎。灯前古剑回霜色，杯外残花入雨声。尽许寸心倾国士，即论千载失时名。越南燕北天何限，浊酒狂歌意未平。
春夜即席分赠得梁公实拈韵诗字
作者：王世贞
朝代：明

十年岭海著沈思，今见为郎执戟时。白日看鸿还坐啸，青天扪虱对谈诗。世途汝已关心少，国士吾真折节迟。一醉虚堂春月色，投珠或恐未堪疑。
春夜饮李伯华少卿
作者：王世贞
朝代：明

今夕何夕春风前，银灯照醉炯不眠。牙签纵横十万卷，肉谱上下三千年。曲中白雪调谁和，屏里青山神与传。为数名园奇木石，不知若个让平泉。
春宫曲
作者：王世贞
朝代：明

十二珠帘帖绛纱，山香一曲驻飞花。当筵拜领葡萄酒，纤月双弯衬脸霞。
春寒东阁外花事未动有感
作者：王世贞
朝代：明

阴风猎猎雨丝丝，苦勒新红未上枝。人道春光从此出，不知元自得春迟。空传驿使到天涯，不见梅花寄一枝。弇山园里千团玉，尽日婵娟为阿谁。
春寒东阁外花事未动有感·其一
作者：王世贞
朝代：明

阴风猎猎雨丝丝，苦勒新红未上枝。人道春光从此出，不知元自得春迟。
春寒东阁外花事未动有感·其二
作者：王世贞
朝代：明

空传驿使到天涯，不见梅花寄一枝。弇山园里千团玉，尽日婵娟为阿谁。
春日为西山之游仲蔚病不克偕贻诗见问率尔有答
作者：王世贞
朝代：明

亚字城西春色来，春江日日酒船开。杖头排比花间月，屐齿分疏雨后苔。济胜可无玄度具，倦游空自长卿才。新诗句好堪惆怅，拥鼻篝灯被底裁。
春日于西园望云门山有述
作者：王世贞
朝代：明

巨灵擘碣石，置之营丘东。千秋窍混沌，间道开玲珑。渐迩秋魄圆，稍迈晨星融。流云时停憩，返景并垂空。伊余怀禽好，之官偶齐封。羁服含馀责，推案厌微躬。曾是咫尺遥，故以简书慵。行药步周畦，披襟延绪风。倏如团鉴色，恍落清尊中。蚀雾俄半规，吹飙豁全通。靡靡呈苍翠，蔼蔼盈房栊。数足无登轨，寓目有来踪。峻陟淹徒御，卧游藉人工。何如日箕踞，于此玩无穷。
春日偶成
作者：王世贞
朝代：明

丘壑殊无恙，春风故不赀。冥搜徒自苦，处处是吾诗。
春日再游韦园仍用前韵
作者：王世贞
朝代：明

春事携尊尽，清溪倚杖看。山容薜荔古，水气桃花寒。仗饮扶馀醉，为欢别起端。如能念狂简，吾岂任簪冠。身世吾今醉，乾坤尔辈逢。褰裳采兰芷，奏曲起鱼龙。返照杯频得，浮烟阙自重。莫嗔归骑缓，花底爱行踪。
春日再游韦园仍用前韵·其一
作者：王世贞
朝代：明

春事携尊尽，清溪倚杖看。山容薜荔古，水气桃花寒。仗饮扶馀醉，为欢别起端。如能念狂简，吾岂任簪冠。
春日再游韦园仍用前韵·其二
作者：王世贞
朝代：明

身世吾今醉，乾坤尔辈逢。褰裳采兰芷，奏曲起鱼龙。返照杯频得，浮烟阙自重。莫嗔归骑缓，花底爱行踪。
春日同于鳞茂秦集韦寺水亭分韵得重字
作者：王世贞
朝代：明

偶成春服始，挟侣问幽踪。芳草近寒食，空林闻午钟。惊波双鸟出，迷路一僧逢。欲竟名园者，停杯感慨重。
春日同吴峻伯提学游云门分韵得门字
作者：王世贞
朝代：明

莽苍关城指掌论，依微刻碣洗苔存。千林雪尽俄全出，一柱云扶迥自尊。歌罢君诗争海色，醉来吾屐乱春痕。吴山鹿豕交游在，怕有藤萝闭石门。
春日同子与顺甫游姚园分韵四首
作者：王世贞
朝代：明

小苑停游骑，春衣试缓风。地容啼鸟合，天借乱崖通。草色已骄绿，桃花难禁红。科头仗解醉，非是学山公。休沐知余简，幽期细讨论。共誇韦氏曲，遥并辟疆园。落日驱诗语，高天下酒尊。暂来应有悟，丘壑此身存。尔辈成三益，园亭胜颇兼。春云催淡荡，寒暝阁廉纤。黄鸟惊搔首，幽枝出捲帘。莫愁归骑促，残日挂峰尖。事事心相契，难知可易忘。片云为碣石，残雨即沧浪。草重杯堪席，花肥蜜欲房。醉来须袒跣，知尔恕吾狂。
春日同子与顺甫游姚园分韵四首·其一
作者：王世贞
朝代：明

小苑停游骑，春衣试缓风。地容啼鸟合，天借乱崖通。草色已骄绿，桃花难禁红。科头仗解醉，非是学山公。
春日同子与顺甫游姚园分韵四首其三
作者：王世贞
朝代：明
体裁：五言律诗

尔辈成三益，园亭胜颇兼。春云催淡荡，寒暝阁廉纤。黄鸟惊搔首，幽枝出捲帘。莫愁归骑促，残日挂峰尖。
春日同子与顺甫游姚园分韵四首其二
作者：王世贞
朝代：明
体裁：五言律诗

休沐知余简，幽期细讨论。共誇韦氏曲，遥并辟疆园。落日驱诗语，高天下酒尊。暂来应有悟，丘壑此身存。
春日同子与顺甫游姚园分韵四首其四
作者：王世贞
朝代：明
体裁：五言律诗

事事心相契，难知可易忘。片云为碣石，残雨即沧浪。草重杯堪席，花肥蜜欲房。醉来须袒跣，知尔恕吾狂。
春日同尤子求张幼于史叔载王复元舍弟敬美过黄淳父分韵得花字
作者：王世贞
朝代：明

麈尾玄言日未斜，隐囊匡坐自煎茶。尊前白雪中郎调，屋里青山处士家。千里骥心降付酒，十年蓬鬓怯看花。浮生幸有江湖在，莫遣风尘负岁华。
春日同彭孔嘉黄淳父周公瑕章道华刘子威袁鲁望魏季朗舍弟过张伯起幼于园亭探韵得梅字
作者：王世贞
朝代：明

吴门忻接二难才，况复筵从七子开。句里池塘今夜草，笛中春雪故园梅。轻阴作润花偏发，薄暝将寒酒自催。别径难忘仍易识，野人芒屩颇能来。
春日同李三比部有怀伯承明府
作者：王世贞
朝代：明

佳日试春酒，停觞南望频。偶因文似者，偏及意中人。入夜青萍合，连云碧树新。空为可怜语，天际竟谁陈。
春日意不怿折简徐魏二子过饮
作者：王世贞
朝代：明

客岁添殊易，生涯问转难。塞云经晚变，燕日到春寒。世眼翻相白，吾颜岂重丹。且呼班尹醉，北斗任阑干。
春日感兴
作者：王世贞
朝代：明

称病江城绝可怜，入春风雨妒朝天。挥弦杳杳过黄鹄，步屧萋萋逢杜鹃。万卷世仍看长物，一归吾自制残年。东邻社瓮芳醅满，且向花前索醉眠。
春日行园
作者：王世贞
朝代：明

使君聊一出，物色自争誇。小雨饱桑叶，轻阴寒杏花。官厨枣儿酒，乡信谷前茶。不必莼鲈在，吾生固未涯。
春日言怀
作者：王世贞
朝代：明

万象乾坤里，春光各竞探。醉乡难久托，愁日渐谁贪。心事声名浅，年光案牍谙。鬓毛新蓟北，骨肉老江南。末路驱鞭甚，凡才斗穴酣。太空高鹳雀，幽谷小楩楠。脉脉将何辨，恢恢且共涵。饥凭方朔饱，苦任子云甘。纵逐时趋倦，终归世弃耽。不堪应但七，当黜或过三。众自淮阳薄，吾犹汉署惭。诘朝如赐履，随地足停骖。
春日试笔
作者：王世贞
朝代：明

今年正月晴明甚，袅袅青门杨柳枝。逗遛残雪已无赖，偃蹇和烟故不迟。莫遣春光欺旅病，尽容风物媚吾诗。陌头何限芳菲意，马首论心知是谁。
春日过李三于鳞小饮适谢茂秦至有怀伯承明府
作者：王世贞
朝代：明

乘兴款柴扉，相逢骑马归。待予初下榻，对尔欲忘机。好客语中至，情人书后稀。悠然念离合，徙倚度斜晖。
春日郊游有怀于鳞
作者：王世贞
朝代：明

春甸堪吟醉，何妨藉草留。醉扶天地语，吟压古今愁。钜鹿山层去，卢龙日乱流。将心向谁剖，真觉此生浮。
春日閒居杂怀十首
作者：王世贞
朝代：明

据梧空馆暂婆娑，回首残花梦寐过。末路逃名吾计晚，青春逐客故人多。诗篇不独疑冠盖，燧色犹闻隐薜萝。去就至今无一可，渐令华发怨蹉跎。十载诸贤侍法垣，一麾东海更衔恩。亦知丞相多开阁，无那书生畏扫门。岁暮风云偏有态，春回天地竟何言。饶他坐客输文举，自插繁花傍酒尊。开府春来乞五湖，玺书舟楫寄深图。谁依日月裁龙衮，独向星霜握虎符。军事祇凭双鬓识，主忧还借一身扶。那堪欲下杨彪泪，矫首青云阮籍途。有弟经年客蓟城，愁看棣萼剧纵横。艰危渐往书难尽，涕泪仍枯意未平。自惜空言终付汝，莫令他事亦如兄。汉家循吏黄金贵，牢落儒林误此生。推案空庭意悄然，偶缘行饭向花前。云门午色来高坐，海国春寒搅独眠。千石已惭过邴奉，二毛应惜到潘年。纵因疏诞妨知己，惆怅何人为守玄。汉省委蛇白玉琚，即看高议主恩虚。何人北海怜精卫，有客东门类爰居。事往交游工变态，时平偶语畏诗书。亦知身世俱萍梗，泛泛江湖恣所如。紫气函关客过迎，谁堪起舞应鸡鸣。千年泰华东西色，万里江河日夜声。自是文章生肮脏，岂容吾辈聚峥嵘。尤怜奉使还徐干，金马何心老帝京。闽峤除书问莫悲，豫章迁客正相思。但令怀璧俱堪罪，何用投珠始见疑。天外风流名士尽，邺中星散旧游知。祇缘吾在能株累，渔海樵山并所之。故人相慰檄书稀，又见徵兵解越围。敢向东方誇赐履，可因南国赋无衣。家家砧杵鸣春月，处处戈船系夕晖。闻道封侯须健手，羽林生长自轻肥。小石疏筠兴未阑，坐携诗卷对盘桓。折腰吾道差无恙，销骨人言转自宽。张挚敢传廷尉业，阮生宁恋步兵官。吴门万顷沧浪在，好傍深林选钓竿。
春日閒居杂怀十首·其一
作者：王世贞
朝代：明

据梧空馆暂婆娑，回首残花梦寐过。末路逃名吾计晚，青春逐客故人多。诗篇不独疑冠盖，燧色犹闻隐薜萝。去就至今无一可，渐令华发怨蹉跎。
春日閒居杂怀十首其七
作者：王世贞
朝代：明
体裁：七言律诗

紫气函关客过迎，谁堪起舞应鸡鸣。千年泰华东西色，万里江河日夜声。自是文章生肮脏，岂容吾辈聚峥嵘。尤怜奉使还徐干，金马何心老帝京。
春日閒居杂怀十首其三
作者：王世贞
朝代：明
体裁：七言律诗

开府春来乞五湖，玺书舟楫寄深图。谁依日月裁龙衮，独向星霜握虎符。军事祇凭双鬓识，主忧还借一身扶。那堪欲下杨彪泪，矫首青云阮籍途。
春日閒居杂怀十首其九
作者：王世贞
朝代：明
体裁：七言律诗

故人相慰檄书稀，又见徵兵解越围。敢向东方誇赐履，可因南国赋无衣。家家砧杵鸣春月，处处戈船系夕晖。闻道封侯须健手，羽林生长自轻肥。
春日閒居杂怀十首其二
作者：王世贞
朝代：明
体裁：七言律诗

十载诸贤侍法垣，一麾东海更衔恩。亦知丞相多开阁，无那书生畏扫门。岁暮风云偏有态，春回天地竟何言。饶他坐客输文举，自插繁花傍酒尊。
春日閒居杂怀十首其五
作者：王世贞
朝代：明
体裁：七言律诗

推案空庭意悄然，偶缘行饭向花前。云门午色来高坐，海国春寒搅独眠。千石已惭过邴奉，二毛应惜到潘年。纵因疏诞妨知己，惆怅何人为守玄。
春日閒居杂怀十首其八
作者：王世贞
朝代：明
体裁：七言律诗

闽峤除书问莫悲，豫章迁客正相思。但令怀璧俱堪罪，何用投珠始见疑。天外风流名士尽，邺中星散旧游知。祇缘吾在能株累，渔海樵山并所之。
春日閒居杂怀十首其六
作者：王世贞
朝代：明
体裁：七言律诗

汉省委蛇白玉琚，即看高议主恩虚。何人北海怜精卫，有客东门类爰居。事往交游工变态，时平偶语畏诗书。亦知身世俱萍梗，泛泛江湖恣所如。
春日閒居杂怀十首其十
作者：王世贞
朝代：明
体裁：七言律诗

小石疏筠兴未阑，坐携诗卷对盘桓。折腰吾道差无恙，销骨人言转自宽。张挚敢传廷尉业，阮生宁恋步兵官。吴门万顷沧浪在，好傍深林选钓竿。
春日閒居杂怀十首其四
作者：王世贞
朝代：明
体裁：七言律诗

有弟经年客蓟城，愁看棣萼剧纵横。艰危渐往书难尽，涕泪仍枯意未平。自惜空言终付汝，莫令他事亦如兄。汉家循吏黄金贵，牢落儒林误此生。
春旱三章
作者：王世贞
朝代：明

皇天无颇泽，物运乃自乖。柔木恋焦原，不肯展青荑。赤日从东起，亢风复西来。虽有肤寸阴，临合倏已离。安得起骄龙，为我鞭疾雷。恻彼丘中叟，负耒拟何之。玄冬饶奇冽，霜霰无停飘。墐户歌春德，冀以惠来苗。女魃乘䖺䗤，末涂竟流焦。阴阳无赢胜，贵在得所调。燮理岂在隅，咎衅内惭招。亮深为牺念，敢以一身要。孑孑数馀黎，辽辽殊未央。银镂穷天府，技击歼朱方。比井稀宿籍，在公乏栖粮。使者东西来，玺书正相望。轮蹄金纠错，鞭笞血纵横。侧窥骄阳意，毋乃帝未详。矫首盻穹苍，沈深竟难量。
春旱三章·其一
作者：王世贞
朝代：明

皇天无颇泽，物运乃自乖。柔木恋焦原，不肯展青荑。赤日从东起，亢风复西来。虽有肤寸阴，临合倏已离。安得起骄龙，为我鞭疾雷。恻彼丘中叟，负耒拟何之。
春旱三章其三
作者：王世贞
朝代：明
体裁：古风

孑孑数馀黎，辽辽殊未央。银镂穷天府，技击歼朱方。比井稀宿籍，在公乏栖粮。使者东西来，玺书正相望。轮蹄金纠错，鞭笞血纵横。侧窥骄阳意，毋乃帝未详。矫首盻穹苍，沈深竟难量。
春旱三章其二
作者：王世贞
朝代：明
体裁：古风

玄冬饶奇冽，霜霰无停飘。墐户歌春德，冀以惠来苗。女魃乘䖺䗤，末涂竟流焦。阴阳无赢胜，贵在得所调。燮理岂在隅，咎衅内惭招。亮深为牺念，敢以一身要。
春晴与峻伯游云门既别雪乃大作赋此志之且订后约
作者：王世贞
朝代：明

为汝双吟屐，春天强放晴。雪仍降野色，冰复禁河声。但许同心在，那妨薄宦名。登临事何限，花鸟莫愁争。
春江行
作者：王世贞
朝代：明

春江浪拍天，两岸吐春烟。中流一点黑，知是下江船。
春游
作者：王世贞
朝代：明

小雨桃花径，轻风杜若洲。江南春事满，何处剩生愁。
春游
作者：王世贞
朝代：明

碧濑春粼粼，芳洲遍绿蘋。摘花惊坐鸟，飞絮惹游人。
春游
作者：王世贞
朝代：明

越罗敷，紫陌飞燕时相偶。好系木兰船，春江芊眠柳。
春郊漫兴
作者：王世贞
朝代：明

短裘仍为酒家留，且傍春风缓独愁。南陌柳长谁赠别，东林花落始成游。穷来畏客论时事，醉里逢人讳故侯。若道野夫归后兴，白云争向五湖流。
春阴
作者：王世贞
朝代：明

春来思空发，暝色但沉沉。天阔非无照，山多自易阴。冰霜前日事，草木后时心。我惯牢慅久，无妨抱膝吟。
昨秋有传殿卿左史游道山者得一绝见慰不胜快心走笔奉贺
作者：王世贞
朝代：明

春来飞梦玉京山，乞得交梨一颗还。遍叩金台无长史，祗应犹自在人间。
是何行赠徐汝思参议
作者：王世贞
朝代：明

是何健儿来叩门，令我衣裳欲颠倒。金华徐卿乍相见，落日金绯照枯槁。老驺为倾厨头酝，醉夫手剥盘中枣。入眼黄花巧相媚，促膝青灯寒更好。未将华发论夙昔，更出新诗见怀抱。自尔高歌蜀道篇，八数秋霜变原草。山东李生大卓荦，晚得宗吴亦不恶。迩来太华失帝意，下遣巨灵斧其角。冠山神鳌颠簸荡，鬣风长鲸怒喷礴。燕中贵人若反掌，江南佳丽同飞藿。即使乔松亦摧挫，岂唯桃杏能索莫。问我诗名如许细，黯淡逢人尚深削。长安九衢春自阴，尺地尽化为黄金。纵有文章挂北斗，其人往往皆陆沈。腰间辘轳双玉鞘，十日不出芙蓉深。临岐慷慨解相赠，报尔悠悠千古心。
显定峰
作者：王世贞
朝代：明

显际神光无处踪，定时贤劫不相逢。老夫拟向峰头住，自取犍槌撞晓钟。
晋中得亡妾信志感
作者：王世贞
朝代：明

歌鹿初停奏，来鸿已叹离。一棺谁傍汝，两口别称儿。拭泪偷潜滴，关心忍自支。丈夫多意气，元不为蛾眉。苦忆登车日，双眸强暂回。已真成死别，翻更怯书来。玉箸难收恨，朱丝未作灰。和家后园李，子好令枝摧。我更三千里，儿骄女又痴。最怜垂命别，谁作有情悲。旧幌教凉住，空箱傍夜移。戢身无寸土，西閤已先辞。十八年中事，居然一梦非。未论调瑟好，所悯抱衾稀。强粥供啼乳，篝灯问缉衣。辛勤意何限，脉脉付斜晖。
晋中得亡妾信志感·其一
作者：王世贞
朝代：明

歌鹿初停奏，来鸿已叹离。一棺谁傍汝，两口别称儿。拭泪偷潜滴，关心忍自支。丈夫多意气，元不为蛾眉。
晋中得亡妾信志感·其四
作者：王世贞
朝代：明

十八年中事，居然一梦非。未论调瑟好，所悯抱衾稀。强粥供啼乳，篝灯问缉衣。辛勤意何限，脉脉付斜晖。
晋中得亡妾信志感其三
作者：王世贞
朝代：明
体裁：五言律诗

我更三千里，儿骄女又痴。最怜垂命别，谁作有情悲。旧幌教凉住，空箱傍夜移。戢身无寸土，西閤已先辞。
晋中得亡妾信志感其二
作者：王世贞
朝代：明
体裁：五言律诗

苦忆登车日，双眸强暂回。已真成死别，翻更怯书来。玉箸难收恨，朱丝未作灰。和家后园李，子好令枝摧。
晋阳贡院试士作呈侍御饶公三首
作者：王世贞
朝代：明

万古人文禹甸开，千山楩杞建章材。腾空雨挟龙门上，蹑景风从马邑来。彩笔祇应推晋问，黄金端不让燕台。共称公子贤多客，卓荦谁当五士才。戟门秋敞集名流，决筴争先第一筹。地有飞黄空冀北，天将东壁应并州。千门绮月机初就，百篚丸霜茧暗抽。十五乡书俱造士，可无车马锡诸侯。棘堂清峻逼云霞，万户蜂归静不哗。昼永角声催具草，夜阑灯灺诧生花。河东岂必无三凤，绵上宁容有一蛇。闻道楚贤今识玉，连城须向国工誇。
晋阳贡院试士作呈侍御饶公三首·其一
作者：王世贞
朝代：明

万古人文禹甸开，千山楩杞建章材。腾空雨挟龙门上，蹑景风从马邑来。彩笔祇应推晋问，黄金端不让燕台。共称公子贤多客，卓荦谁当五士才。
晋阳贡院试士作呈侍御饶公三首其三
作者：王世贞
朝代：明
体裁：七言律诗

棘堂清峻逼云霞，万户蜂归静不哗。昼永角声催具草，夜阑灯灺诧生花。河东岂必无三凤，绵上宁容有一蛇。闻道楚贤今识玉，连城须向国工誇。
晋阳贡院试士作呈侍御饶公三首其二
作者：王世贞
朝代：明
体裁：七言律诗

戟门秋敞集名流，决筴争先第一筹。地有飞黄空冀北，天将东壁应并州。千门绮月机初就，百篚丸霜茧暗抽。十五乡书俱造士，可无车马锡诸侯。
晓上人自云能草书转法华千遍谒补陀落迦者再矣告余且复往走笔反前韵止之
作者：王世贞
朝代：明

鲸波千迭海门还，劝尔清秋且闭关。但使六尘缘境净，眼前长是补陀山。草书时作素师颠，一钵何如但信缘。千遍法华从自转，还能舌本吐青莲。
晓上人自云能草书转法华千遍谒补陀落迦者再矣告余且复往走笔反前韵止之·其一
作者：王世贞
朝代：明

鲸波千迭海门还，劝尔清秋且闭关。但使六尘缘境净，眼前长是补陀山。
晓上人自云能草书转法华千遍谒补陀落迦者再矣告余且复往走笔反前韵止之·其二
作者：王世贞
朝代：明

草书时作素师颠，一钵何如但信缘。千遍法华从自转，还能舌本吐青莲。